1.     Setelah meneliti kandungan buku tersebut, mesyuarat bersetuju menfatwakan buku tersebut mengandungi ajaran dan fahaman yang menyeleweng serta meragukan daripada ajaran Islam. Berikut adalah perkara yang menyeleweng dan meragukan sebagaimana yang terkandung di dalam buku tersebut;

a)
Menjadikan
yakazah
(jaga) dan kata-kata syeikh Ahmad al-Tijani sebagai sumber utama ajaran yang melibatkan perkara syariat dan akidah.

Sebahagian besar kepercayaan ataupun amalan di dalam Tarikat al-Tijani adalah didakwa diambil secara
yakazah
terus daripada Rasulullah SAW dan juga daripada Syeikh Ahmad al-Tijani sendiri. Bermula daripada pengambaraan Ahmad al-Tijani dari satu tempat ke satu tempat yang lain, kandungan tarikatnya dan sehinggalah kepada segala-galanya. Tidak ada suatu perkara pun yang berkaitan dengan Tarikat al-Tijani kecuali kebaikannya disandarkan kepada Rasulullah SAW dan juga kata-kata Syeikh Ahmad al-Tijani. Ia termasuk perkara-perkara yang berkaitan dengan ibadat, akidah mahupun yang berkaitan dengan urusan harian;

(b)  Ahmad al-Tijani sebagai penutup sekalian wali
(khatimul aulia)
 para pengikut Tarikat al-Tijani mempercayai bahawa pengasas Tarikat al-Tijani iaitu Ahmad al-Tijani merupakan penutup bagi sekalian wali. Ia adalah merupakan kepercayaan utama yang didoktrinkan oleh pembawa tarikat ini kepada ahli-ahlinya. Penutup bagi sekalian wali bermaksud tidak aka nada wali sebelum atau sesudahnya yang boleh menandingi kesempurnaan darjat kewalian Ahmad al-Tijani. Sebagaimana Allah SWT telah melantik Nabi Muhammad SAW sebagai
khatimun nubuwah syariat
, begitu jugalah Allah swt telah melantik seorang
khatimul aulia’
 Muhammadi di kalangan umat Nabi Muhammad SAW manakala martabat bagi
khatimul aulia’
 pula adalah perantara antara hadrah kenabian dan hadrah kewalian;

(c)   Kewajipan meninggalkan guru sama seperti tunggalnya tuhan yang menjadikan alam. Pengikut Tarikat al-Tijani diwajibkan hanya seorang guru sahaja sebagai murabbinya. Mereka juga tidak dibenarkan mencari, mengadu dan menziarahi guru-guru lain sama ada yang masih hidup ataupun yang telah meninggal dunia kecuali kepada gurunya sahaja. Menurut tarikat ini kewajipan meninggalkan guru ini samalah seperti ala mini tidak boleh tercipta dari kerana dua tuhan.
(a)  Kitab
Jawahirul Maani
 telah mendapat izin dan jaminan daripada Rasulullah SAW.Kitab
Jawahirul Maani
 yang merupakan salah satu kitab rujukan utama dalam Tarikat al-Tijani dianggap telah mendapat keizinan dan jaminan daripada Rasulullah saw dan Rasulullah sendiri berpesan supaya kitab ini dijaga dengan sebaik mungkin;

(b)  Rasulullah selalu bersama Ahmad al-Tijani dan bertanggungjawab ke atas tarikatnya.
Antara kelebihan yang didakwa ada pada Ahmad al-Tijani sebagai
Khamitul aulia
 dan tarikatnya ialah Rasulullah saw sentiasa ada bersama beliau dan bagindalah yang bertanggungjawab ke atas segala urusan beliau dan tarikatnya berterusan sehinggalah ke hari kiamat.

(c)   Kepercayaan terhadap Martabat Tujuh.
Antara kelebihan lain yang boleh didapati daripada tarikat ini ialah akan diberikan pembukaan rahsia hakikat Muhammadiyah, apabila mengakui dan mengiktiraf peranan Nabi Muhammad SAW sebagai perantara Allah SWT dan makhluk. Hakikat Muhammadiyah adalah umpama cerminan dan bayangan bagi zat Allah swt yang datang daripada Allah swt.

(d)  Pengikut Tarikat al-Tijani akan digandakan pahala kebaikan.

Mengikut Tarikat al-Tijani, Rasulullah SAW telah memberikan jaminan terhadap para pengikut al-Tijani bahawa setiap pahala kebaikan mereka akan digandakan. Ia seumpama bandingan gandaan pahala yang diperolehi oleh umat Nabi Muhammad SAW berbanding umat yang terdahulu. Sebagai contoh, gandaan pahala yang akan diperolehi pengikut tarikat ini apabila membaca zikir mereka adalahseperti berikut :
        Selawat
jauharah al-kamal
 : satu zikir daripadanya menyamai tiga kali ibadat sekalian makhluk; dan
        Zikir
kanzul mutalsam
: sekiranya dihimpunkan kesemua ibadat makhluk Allah SWT yang ada dan hendak dibandingkan dengan satu zikir daripadanya, nilainya hanyalah seumpama setitis air di lautan yang luas.

(e)  Zikir Tarikat al-Tijani adalah susunan daripada Ahmad al-Tijani bahawa zikir dalam tarikatnya bukanlah daripada susunannya sendiri; bahkan disusun oleh Rasulullah SAW;

(f)    Kelebihan luar biasa zikir Tarikat al-Tijani. Kesemua zikir yang terdapat di dalam Tarikat al-Tijani mempunyai kelebihan yang luar biasa sehingga ada diantaranya boleh menandingi pahala bacaan al-Quran seperti selawat al-Fatih;

(g)  Sesiapa yang mengambil wirid Ahmad al-Tijani akan dibebaskan daripada api neraka. Menurut Ahmad al-Tijani yang diriwayatkan daripada Rasulullah SAW bahawa sesiapa yang mngambil wirid daripada Ahmad al-Tijani akan dibebaskan daripada api neraka termasuk kedua ibu bapanya, isteri-isterinya serta keturunannya; dan

(h)  Akan ditimpa musibah sekiranya meninggalkan Tarikat al-Tijani dan memasuki tarikat lain. Sesiapa yang telah memasuki tarikat ini kemudian meninggalkannya untuk memasuki kumpulan yang lain, maka berhak ke atasnya ditimpa musibah di dunia dan akhirat, kerana perbuatannya seperti meninggalkan syariat Nabi Muhammad SAW.

2.     Fahaman dan ajaran seperti yang terkandung di dalam buku ini perlu disekat keseluruhannya kerana terdapat percanggahan dari sudut akidah dan syariah;

3.     Oleh itu, mana-mana orang Islam adalah dilarang berpegang dan beramal kepada ajaran dan fahaman tersebut kerana bertentangan ia dengan pegangan Ahli Sunnah Wal Jamaah.
Larangan ini meliputi –
a)     Apa-apa variasi, versi, bentuk atau cabang mana-mana ajaran tersebut di atas, dan termasuklah apa-apa pegangan ideologi, falsafah atau apa-apa kumpulan atau sistem amalan dan penunaian yang merangkumi bahawa tujuannya atau salah satu daripada tujuan-tujuannya ialah pencapaian pengajaran kebatinan, perlindungan kebatinan atau kewujudan kebatinan; iaitu suatu pegangan, ideology, falsafah, atau kumpulan atau sistem amalan penunaian yang tidak diakui dan bertentangan dengan syariat Islam dan pegangan Ahli Sunnah Wal Jamaah.

b)     Apa-apa bahan publisiti termasuklah apa-apa gambar, foto, poster, surat edaran, glansar filem, iklan di akhbar dan apa-apa bentuk pengiklanan yang bertujuan untuk memberi publisiti kepada apa-apa ajaran atau pegangan di atas; dan

c)     Apa-apa terbitan termasuklah mana-mana buku, majalah, risalah atau lain-lain bahan bacaan, sama ada dicetak, ditaip, ditulis tangan atau dikeluarkan dengan apa-apa cara jua dan mana-mana keluaran ulangannya, termasuklah apa-apa filem iaitu wayang gambar, pita rakaman, atau rekod walaubagaimana pun ianya dibuat, dari satu imej berdasarkan penglihatan, yang mana adalah sebuah rekod yang mampu digunakan sebagai suatu alat menayangkan rangkaian itu sebagai maksud gambar bergerak; rakaman audio iaitu apa-apa bahan termasuk piring-piring hitam, fotografi, pita-pita rakaman, cakera laser dan cakera padat, yang mana dirakamkan suara manusia untuk dibaca, dilihat atau didengar yang berkaitan dengan ajaran-ajaran atau pegangan di atas.

4.     Oleh itu, orang Islam adalah dilarang mengamalkan ajaran, pegangan dan fahaman tersebut; menjadi ahli, mengetuai, memimpin, memberi atau menyertai ceramah, mengadakan atau menyertai aktiviti-aktiviti ekonomi, sosial, program persembahan kesenian dan kebudayaan dan lain-lain aktiviti yang bertujuan untuk menghidup dan mengembangkan ajaran ini;

5.     Mana-mana orang Islam adalah dilarang memiliki, menyimpan, mencetak, menjual termasuk mengedarkan filem, rakaman audio, buku-buku, terbitan, risalah atau apa-apa dokumen; mengandungi ajaran di atas dan menggunakan sebarang bentuk lambang rajah atau tanda-tanda yang boleh mengaitkan ajaran tersebut kepada mana-mana harta alih atau tidak alih. Dan semua pihak dilarang daripada memberi kemudahan dan membantunya;

6.     Mesyuarat Jamaah Ulama’ Majlis Agama Islam dan Adat Istiadat Melayu Kelantan dengan ini mengarahkan mana-mana orang atau mana-mana kumpulan termasuklah kumpulan Pondok Banggol Stol Pasir Mas yang diketuai oleh Ustaz Yahya bin Zakaria menghentikan serta-merta daripada mengamalkan zikir serta wirid yang terkandung di dalam buku tersebut. Sebaliknya digalakkan mengamalkan wirid dan zikir al-ma’thurat iaitu zikir, wirid serta doa yang disandarkan kepada Rasulullah SAW melalui hadis-hadis yang sahih; dan

7.     Adalah ditetapkan mana-mana orang Islam yangn mengingkari fatwa ini telah melakukan kesalahan di bawah peruntukan seksyen 32 Enakmen Kanun Kesalahan Jenayah Syariah 1985 [En. No. 2/1985], seksyen 115, 116, 119 dan 121 Enakmen Majlis Agama Islam dan Adat Istiadat Melayu Kelantan 1994.


1.		Pada mesyuarat tersebut muzakarah berpandangan bahawa mencegah penularan wabak yang boleh membahayakan nyawa dan kesihatan semasa menunaikan ibadah haji dan umrah amat dituntut oleh Islam. Oleh itu dalam keadaan di mana sesuatu penyakit itu menjadi wabak, Islam memberi pengecualian dan kelonggaran kepada para jemaah untuk menutup sebahagian muka walaupun ia merupakan perkara yang dilarang semasa menunaikan ibadah haji atau umrah. Muzakarah memutuskan bahawa jemaah haji dan umrah ketika di dalam ihram diharuskan menutup sebahagian muka dengan memakai mask serta tidak wajib membayar dam.

2.		Perkara yang diminta untuk penelitian semula ialah tentang bayaran dam. Adakah jemaah haji atau umrah yang melanggar ihram haji atau umrah disebabkan keadaan darurat dikecualikan dam atau tidak? Kerana terdapat hujah-hujah yang mewajibkan membayar dam.

3.		Setelah membincangkan perkara ini, mesyuarat bersetuju dengan keputusan yang dibuat Muzakarah Jawatankuasa Fatwa Majlis Kebangsaan bagi hal ehwal agama Islam yang tidak mewajibkan jemaah haji atau umrah yang memakai mask dikenakan dam disebabkan darurat.

4.		Keputusan ini dibuat kerana tujuan memakai mask bagi jemaah haji atau umrah dalam keadaan tersebut bukanlah sebagai niqab yang dilarang semasa berihram haji atau umrah tetapi bertujuan untuk menolak kemudaratan atau kerosakan yang pasti.

5.		Pengecualian dam atau fidyah bagi jemaah haji atau umrah yang memakai mask dicapai menerusi konsep rukhsah atau keringanan yang patuh dicari penyelesaian untuk menghindari kesulitan yang menimpa umat Islam.


1.		Setelah membincangkan perkara ini mesyuarat bersetuju bahawa hukum asal pendermaan jasad atau mayat manusia adalah haram kerana Islam amat menitik beratkan penghormatan ke atas jasad manusia samada sewaktu mereka masih hidup ataupun selepas mati. Terdapat banyak nas-nas syara’ berhubung dengannya, antaranya suruhan tajhiz mayat seperti mandi, kapan, solat dan pengebumian, larangan mencincang jasad mayat dan sebagainya.

2.			Mesyuarat berpandangan bahawa dalam konteks Malaysia pendermaan jasad atau mayat orang Islam dan keperluan penggunaan jasad si mati untuk tujuan penyelidikan masih belum berada pada tahap mendesak. Keperluan terhadap penggunaan mayat untuk tujuan penyelidikan masih boleh dipenuhi dengan kaedah-kaedah alternatif yang ada. Selagi mana kaedah boleh dikemukakan sebagai jalan keluar, maka ia menjadi pilihan yang mesti diambil tanpa perlu mengharuskan pendermaan jasad atau mayat orang Islam.

3.         Sehubungan itu, selaras dengan penegasan syara’ tersebut, mesyuarat bersetuju memutuskan bahawa pendermaan jasad atau mayat orang Islam untuk tujuan penyelidikan adalah haram dan tidak dibenarkan berdasarkan hujah tersebut:

(1)      Prinsip kemulian mayat dan kewajipan menghormatinya perlu diikuti sebgaimana kaedah:
???????? ??? ???????? ????????????
Maksudnya: Asal kepada perkara-perkara yang melibatkan maruah dan kehormatan adalah diharamkan.
Kaedah ini berdasarkan kepada sebuah hadis Nabi Muhammad S.A.W.:
??????? ??????????? ??????????????? ??????????????? ?????????? ??????? ?????????? ?????????? ?????
Maksudnya: Darah-darah kamu, harta-harta kamu dan kehormatan kamu di antara sesama kamu haram seperti mana haramnya hari kamu ini, bulan kamu ini, di negeri kamu ini. (HR Bukhari dan Muslim)

(2)		Kehormatan mayat merupakan suatu tuntutan dan pendermaannya adalah menceroboh prinsip penghormatan tersebut.

(3)      Keperluan penggunaan jasad atau mayat orang Islam untuk tujuan penyelidikan belum berada pada tahap mendesak atau darurat kerana keperluan tersebut masih boleh dipenuhi dengan kaedah alternatif yang ada.


Keputusan;
1.		Setelah membincangkan perkara ini, mesyuarat bersetuju memfatwakan bahawa peruntukkan tambahan yang diperlukan oleh Majlis Agama Islam sebanyak RM10 juta selaku amil zakat diharuskan untuk tahun 2014 sahaja.
2.		Mesyuarat juga memutuskan bahawa keputusan fatwa Jemaah Ulama’ Majlis Agama Islam Kelantan mendapat 1/ atau 12.5% daripada jumlah kutipan tahunan adalah dikekalkan.
3.		Mesyuarat juga menasihati pengurusan Majlis Agama Islam Kelantan supaya perbelanjaan di dalam kumpulan wang baitul mal diuruskan mengikut anggaran peruntukkan yang diunjurkan dan prestrasi kewangan pada tahun semasa agar situasi seperti ini tidak berulang lagi.
4.		Keputusan ini dibuat berdasarkan bahawa walaupun peruntukkan agihan untuk setiap asnaf zakat boleh melebihi 1/8 daripada jumlah potongan zakat namun bagi asnaf amil zakat ia hendaklah tidak melebihi 1/8 daripada jumlah potongan keseluruhan zakat kerana keutamaan agihan zakat adalah untuk asnaf fakir dan miskin. Manakala pengagihan zakat kepada asnaf-asnaf yang lain melebihi 1/8 bahagian hanya boleh dilakukan di dalam keadaan yang amat terdesak.
5.		Mesyuarat juga bersetuju supaya satu taklimat mengenai Majlis Agama Islam Kelantan secara am dibuat kepada Ahli Jemaah Majlis memandangkan terdapat permintaan daripada beberapa orang Ahli Jemaah Ulama’ Majlis yang baru menganggotai mesyuarat ini.


Keputusan :

Setelah membincangkan isu ini, mesyuarat bersetuju membuat keputusan bahwa minta pinjaman (Istidanah) wang sebanyak RM2 juta daripada wang zakat kepada Kumpulan Wang Baitul Mal Majlis Agama Islam Kelantan adalah diharuskan dengan syarat pinjaman tersebut digantikan semula ke akaun Kumpulan Wang Zakat majlis dengan kadar segera apabila Majlis Agama Islam Kelantan mendapat peruntukkan tahunan sebagai amil zakat pada tahun 2015.


1.     Merujuk kepada pandangan Al Imam Khatib As Syarbini dalam Mughni Al Muhtaj, Kitab Al Janaiz dan Imam Jalaluddin Abdur Rahman As Suyuthi dalam Al Asybah wa An Nazair maka Jawatankuasa Fatwa berpandangan dalam kes ini, mayat – mayat yang ditemui itu hendaklah diurus mengikut hukum Syarak dengan sempurna meliputi mandi, kafan, sembahyang serta kebumi.

			2.    Jawatankuasa Fatwa juga menarik perhatian pihak berkenaan, setiap rangka mayat termasuk tulang-tulang yang ditemui dalam keadaan sempurna hendaklah diurus mengikut hukum Syarak tersebut dan setiap satunya diletak dalam keranda yang berasingan.

			3.    Manakala tulang-tulang mayat yang tidak sempurna dan bercampur antara satu sama lain juga hendaklah diurus mengikut hukum Syarak tersebut dan bolehlah diletak dalam satu keranda yang sama.

			4.    Sementara sisa-sisa daging, kulit dan tisu-tisu mayat yang melekat di kain kafan sedia ada hendaklah dikekalkan bersama dengan mayat dan dikafan dengan kain kafan yang baru.

			5.    Mayat-mayat yang telah siap diurus mengikut hukum Syarak itu bolehlah ditempatkan dalam satu liang dan berasingan dari perkuburan orang-orang Islam yang biasa.  Wallahu A’alam.


Mesyuarat Jawatankuasa Fatwa Negeri Melaka bil. 4/2013 yang bersidang pada 26 Rabiul Akhir 1435H / 26 Februari 2014M telah membincangkan mengenai
Pembayaran Zakat Menggunakan Mana-Mana Kad Kredit Islamik.
 Mesyuarat telah membuat keputusan seperti berikut:
Hukum pembayaran zakat menggunakan mana-mana kad kredit yang berlandaskan syariah berasaskan konsep
Bai’ ‘Inah, Wadi’ah, Tawarruq, Ujrah
 atau
Qardh
 atau kombinasi mana-mana konsep tersebut adalah harus; dan
Apa jua kos yang terlibat dalam urusan tersebut termasuk pembangunan sisitem, penyediaan perkhidmatan, penyelenggaraan, caj transakasi dan sebagainya hendaklah ditanggung oleh Pusat Zakat Melaka dan bukan pihak pembayar zakat.
Bersetuju keputusan ini diwartakan sebagai fatwa.


Mesyuarat Jawatankuasa Fatwa Negeri Melaka bil. 3/2014 yang bersidang pada 11 Ramadan 1435H bersamaan 09 Julai 2014M telah meneliti dan membincangkan fatwa mengenai
Amalan Dan Kepercayaan Khurafat Di Pulau Besar Melaka
. Setelah meneliti keterangan, hujah-hujah dan pandangan yang dikemukakan oleh ahli-ahli jawatankuasa, mesyuarat memutuskan seperti berikut :
Amalan dan perbuatan khurafat yang dilakukan di Pulau Besar Melaka adalah bertentangan dengan Hukum Syarak dan boleh membawa kepada syirik. Antara amalan dan perbuatan khurafat yang dilakukan di Pulau Besar Melaka adalah :-
memohon hajat di sisi kubur atau objek-objek tertentu atau tempat-tempat tertentu yang didakwa sebagai keramat atau dikaitkan dengan sesuatu manfaat atau mudharat di sekitar Pulau Besar Melaka;
memuja dengan tujuan untuk mendapatkan bantuan daripada sesuatu objek yang didakwa sebagai kubur Sultan Al-Arifin Syeikh Ismail, kubur Tujuh Beradik, kubur Syarifah Rodziah, kubur Syeikh Yusuf, kubur Tok Janggut, kubur Nenek Kebayan, Tempayan Pecah, Batu Belah, Gua Yunus, perigi Nenek Kebayan, tasik bunian, tasik biawak dan pokok disula atau memuja apa jua objek yang terdapat di Pulau Besar Melaka;
melakukan upacara berdoa bagi pihak orang bukan Islam untuk memohon agar ditunaikan hajat mereka;
mandi di tempat yang didakwa sebagai Perigi Nenek Kebayan dan Tempayan Pecah atau menjadikan batu-batu atau objek yang diambil daripada perigi tersebut sebagai tangkal atau azimat, membakar colok di sekitar kawasan yang didakwa sebagai kubur dan pokok-pokok dengan mempercayai ia boleh memberi manfaat atau menolak mudharat;
menjamu orang ramai dengan daging atau binatang sembelihan yang dinazar oleh orang Islam dan bukan Islam di Pulau Besar Melaka kerana mengandungi
syubhah
 pada niat dan tujuan yang dikaitkan dengan sesuatu manfaat atau mudharat;
mengadakan upacara menaik dan menurunkan bendera diiringi dengan bacaan tahlil atau zikir-zikir tertentu, berjalan kaki tanpa kasut atau selipar menuju ke gua atau perigi dan perbuatan menyapu atau menjirus cairan cendana berwarna kuning pada batu nisan dan kubur Sheikh Ismail; dan
amalan-amalan dan perbuatan-perbuatan lain yang boleh disifatkan sebagai amalan atau perbuatan khurafat di Pulau Besar Melaka.
Oleh itu, mana-mana orang Islam adalah dilarang melakukan apa jua amalan atau perbuatan khurafat atau apa-apa jua upacara yang bercanggah dengan akidah, syariah dan akhlak Islam di Pulau Besar Melaka.
Mana-mana orang Islam yang melakukan amalan dan perbuatan khurafat atau sebarang amalan dan perbuatan yang boleh disifatkan sebagai khurafat di Pulau Besar Melaka adalah melakukan suatu kesalahan kerana melanggar Hukum Syarak dan boleh diambil tindakan menurut undang-undang serta wajib bertaubat dengan meninggalkannya dan memohon keampunan kepada Allah Ta’ala.


Mesyuarat Jawatankuasa Fatwa Negeri Melaka bil. 4/2014 yang bersidang pada 18 Zulqaedah 1435H bersamaan 13 September 2014M telah meneliti dan membincangkan mengenai
Cadangan Deraf Garis Panduan Tarekat Tasawuf Negeri Melaka
. Setelah meneliti keterangan, hujah-hujah dan pandangan yang dikemukakan oleh ahli-ahli jawatankuasa,
mesyuarat bersetuju memperakukan deraf garis panduan Tarekat Tasawuf Negeri Melaka tersebut seperti di

Lampiran A
 dengan pindaan seperti berikut :

Nota kaki
(Footnote)
pada setiap muka surat bermula dengan (i).
Perkataan dalam bahasa arab yang terdapat di dalam garis panduan tersebut diletakkan baris bagi memudahkan pembacaan.
Meminda pada perkara 8 (iv) kepada :
“Pengamal tidak berzikir sampai ke peringkat lupakan diri sehingga melakukan perkara-perkara yang bercanggah dari segi akidah, syariat atau akhlak Islam”

Meminda pada perkara 14 (v) kepada :
“Menggambarkan wajah guru atau membayangkan di dalam hati rupa guru mursyid semasa berzikir atau beramal ibadah sehingga ke peringkat memuja atau mendewa-dewakan guru dengan tujuan untuk menambahkan lagi kekhusyukan di dalam ibadah kepada Allah s.w.t yang dikenali sebagai rabitah”.
 2.Meminda pada perkara 14 (xii) kepada :
”Mendakwa berlakunya yaqazah dengan kefahaman yang salah sehingga menyalahi dari segi akidah, syariat atau akhlak Islam ”.

.

Mesyuarat juga bersetuju supaya garis panduan ini dikemukakan dalam Mesyuarat MAIM untuk persetujuan dan perakuan.


Mesyuarat Jawatankuasa Fatwa Negeri Melaka Bil. 1/2012 yang bersidang pada 20 Rabiulakhir 1433H bersamaan 13 Mac 2012 telah membincangkan mengenai Cadangan Penjualan Tanah Milik Baitulmal Majlis Agama Islam Melaka Kepada Orang Bukan Islam (Non-Bumi). Mesyuarat telah membuat keputusan seperti berikut :

Baitulmal berperanan sebagai tempat khusus untuk menyimpan harta atau khazanah umat Islam. Baitulmal ditadbir oleh Majlis Agama Islam Negeri-negeri selaras dengan Perlembagaan Persekutuan yang meletakkan urusan agama di bawah senarai negeri. Secara undang-undangnya, Baitulmal yang ada pada hari ini adalah perbendaharaan keagamaan khusus untuk orang Islam sahaja. Ini selaras dengan Akta Kewangan Negara 1957, Seksyen 61 menetapkan bahawa harta awam tidaklah termasuk harta zakat fitrah. Baitulmal atau hasil kebajikan umat Islam.

Justeru itu, Majlis Agama Islam Melaka (MAIM) melalui Bahagian Wakaf dan Sumber Am hanya bertindak sebagai pengurus Baitulmal yang merupakan perbendaharaan umat Islam di negeri ini selaras dengan peruntukan subseksyen 69 (3) Enakmen Pentadbiran Agama Islam (Negeri Melaka) 2002. Oleh kerana aset yang dimiliki oleh Baitulmal itu adalah untuk kepentingan umat Islam, maka dari segi
awlawiyyat
 (keutamaan) penjualan tanah tersebut hendaklah ditawarkan kepada umat Islam negeri ini walaupun dengan menurunkan harganya supaya dapat mendatangkan maslahah kepada mereka.

Tindakan membuka jualan lot-lot tanah milik Baitulmal yang hakikatnya merupakan aset umat Islam di negeri ini boleh menimbulkan polemik dan menyentuh sensitiviti umat Islam. Di samping itu, penjualan tanah tersebut kepada orang bukan Islam boleh mendatangkan mafsadah (risiko) berbanding
maslahah
kerana menyebabkan pemilikan harta umat Islam semakin berkurangan dan terhakis sedangkan pemilikan hartanah orang bukan Islam meningkat. Apabila berlaku pertembungan antara
mafsadah
 dan maslahah ummah, maka menghilangkan
mafsadah
 hendaklah didahulukan berbanding menarik maslahah selaras dengan kaedah fiqh yang menyatakan
‘menolak kerosakan hendaklah didahulukan daripada menarik kemaslahatan’
 :

 [
?? ???????? ???? ??? ??? ???????
 ]


Mesyuarat Jawatankuasa Fatwa Negeri Melaka bil. 3/2012 yang bersidang pada 20 Sya’aban 1433H bersamaan 10 Julai 2012 telah membincangkan mengenai
Penetapan Kadar Zakat Fitrah Negeri Melaka Bagi Tahun 1433H/2012M
. Mesyuarat telah membuat keputusan seperti berikut :

Harga zakat fitrah Negeri Melaka bagi tahun 1433H/2012M ialah sebanyak RM6.50 seorang;
Penetapan kadar tersebut adalah berdasarkan harga purata beras Super Tempatan Gred A, mengikut timbangan satu gantang Baghdad bersamaan 2.6 kilogram;
Semua umat Islam yang tinggal atau bekerja di Negeri Melaka hendaklah membayar zakat fitrah kepada amil-amil yang dilantik oleh Majlis Agama Islam Melaka bagi tahun 1433H/2012M; dan
Menyiarkan keputusan ini dalam Warta Kerajaan Negeri Melaka sebagai fatwa.


Mesyuarat Jawatankuasa Fatwa Negeri Melaka bil. 5/2012 yang bersidang pada 20 Muharram 1434H bersamaan 4 Disember 2012 telah membincangkan mengenai
Fatwa Hukum Penyaluran Hasil Gharamah Institusi Kewangan Islam Ke Baitulmal
. Mesyuarat telah membuat keputusan seperti berikut :

Mesyuarat sebulat suara bersetuju menerimapakai dan memperakukan keputusan Muzakarah Jawatankuasa Fatwa Kebangsaan Kali Ke-99 mengenai Hukum Penyaluran Hasil
Gharamah
 Institusi Kewangan Islam ke Baitulmal untuk diwartakan sebagai Fatwa
sighah
 seperti berikut :

1.Keharusan mengenakan
gharamah
 ke atas penerima biaya yang mungkir adalah berasaskan hadis Rasulullah SAW yang menyifatkan kelewatan pembayaran hutang oleh orang yang berkemampuan sebagai satu kezaliman dan boleh memudaratkan institusi kewangan Islam.

2.Gharamah
 yang dihasilkan dalam institusi kewangan Islam perlu disalurkan kepada institusi yang berkait secara khusus dengan umat Islam supaya ianya tidak disalahgunakan.

3.Sehubungan itu, selaras dengan kedudukan dan fungsi Baitulmal sebagai institusi tertinggi dalam menguruskan wang dan harta umat Islam, maka hasil
gharamah
 Institusi Kewangan Islam hendaklah disalurkan ke Baitulmal bagi memastikan penggunaan harta tersebut menepati
maslahah ‘ammah
 umat Islam.


Mesyuarat Jawatankuasa Fatwa Negeri Melaka bil. 2/2014 yang bersidang pada 30 Jamadil Akhir 1435H bersamaan 30 April 2014M telah meneliti dan membincangkan mengenai
Cadangan Penetapan Kadar Zakat Fitrah Negeri Melaka Bagi Tahun 1435H /2014M.
 Mesyuarat telah membuat keputusan seperti berikut :
Harga zakat fitrah Negeri Melaka bagi tahun 1435H / 2014M ialah sebanyak RM 6.70 seorang;
Penetapan kadar tersebut adalah berdasarkan harga purata beras Super Tempatan Gred A (5% - 10% hancur), mengikut timbangan satu gantung Baghdad bersamaan 2.6 kilogram;
Semua umat Islam yang tinggal atau bekerja di Negeri Melaka hendaklah membayar zakat fitrah kepada amil-amil yang dilantik oleh Majlis Agama Islam Melaka bagi tahun 1435H/2014M; dan
Menyiarkan keputusan ini dalam Warta Kerajaan Negeri Melaka sebagai fatwa.


Mesyuarat Jawatankuasa Fatwa Negeri Melaka bil. 1/2014 yang bersidang pada 26 Rabiul Akhir 1435H bersamaan 26 Februari 2014M bersetuju fatwa mengenai pengharaman ajaran syiah di Negeri Melaka untuk diwartakan adalah  seperti berikut :
Fahaman dan ajaran Syiah adalah bercanggah dan menyeleweng daripada ajaran Islam menurut pegangan Ahli Sunnah Wal Jama’ah serta boleh menjadi ancaman kepada keutuhan agama, kesatuan ummah dan keselamatan serta keamanan Negara.
Fahaman dan ajaran ini perlu disekat keseluruhannya dari berkembang di Negeri Melaka. Antara perkara-perkara yang bercanggah dengan pegangan Ahli Sunnah Wal Jama’ah di dalam ajaran dan fahaman Syiah sama ada dari sudut Aqidah, Syariah dan Akhlak adalah
Menambah atau mengurangi lafaz dan kandungan syahadah yang berlainan daripada lafaz dan syahadah yang menjadi Ahli Sunnah Wal Jama’ah;
Mentaati Imam-Imam dan mempercayai mereka sebagai maksum serta mempunyai sifat-sifat dan kelebihan yang luar biasa;
Mempercayai hanya Sayyidina Ali sahaja menghimpun al-Qur’an dengan sempurna dan menolak al-Qur’an yang disusun oleh para sahabat Nabi Sallahu ‘alaihi wasallam yang lain serta mempercayai bahawa berlakunya penyelewengan (tahrif) sama ada pengurangan atau penambahan di dalam al-Qur’an serta mempercayai bahawa al-Qur’an mengandungi tujuh belas ribu ayat;

Menolak hadis-hadis yang diriwayatkan oleh para sahabat Rasulullah Sallallahu ‘alaihi wasallam dan hanya menerima hadis-hadis yang diriwayatkan oleh para Imam 12;
Mencerca dan menghina para sahabat yang diredhai oleh Allah Subhanahu Wa Ta’ala dan para isteri Rasulullah Sallallahu ‘alaihi wasallam dengan menuduh mereka sebagai pembohong, pengkhianat dan murtad;
Menuduh Sayyidina Abu Bakar, Umar, Uthman dan Mu’awwiyah sebagai empat berhala Quraisy serta pengikut-pengikutnya adalah musuh Allah;
Mempercayai Al-Raja’ah iaitu Allah Subhanahu Wa Ta’ala akan mengidupkan semua orang yang telah mati ke dunia sebelum berlakunya Qiamat bersama-sama Imam Mahadi untuk member keadilan;
Mengamalkan Al-Taqiah iaitu menyembunyikan hakikat aqidah, kepercayaan dan amalan yang menjadi pegangan dan amal perbuatan yang ingin dilakukan;
Menyetarafkan Sayyidina Ali dengan Allah Subhanahu Wa Ta’ala;
Mengamalkan nikah Muta’ah
Mempercayai Khalifah dan Imamah adalah sebahagian dari Rukun Islam dan diwasiatkan secara nas;
Mempercayai ilmu Allah berubah-ubah mengikut sesuatu peristiwa yang berlaku kepada manusia (al-Bada’);
Menolak hadith yang diriwayatkan oleh para sahabat Rasulullah Sallallahu ‘alaihi wasallam sekalipun hadith mutawatir dan hanya menerima hadith-hadith yang diriwayatkan oleh Imam-Imam Syiah;
Menolak Ijma’ Ulama’;
 Menolak Qiyas;
Mempercayai amalan menziarah kubur Sayyidina Husain akan memperolehi ganjaran Syurga;
Melakukan upacara memukul dan menyeksa tubuh badan sempena 10 Muharram;
Mengharuskan solat jama’ dalam semua keadaan;
Mengharamkan solat Dhuha;
Menetapkan Islam bukan syarat wajib haji;
Menetapkan prinsip khumus (1/5) sebagai kadar zakat; dan
Fahaman-fahaman dan amalan-amalan lain yang menjadi pegangan Syiah dan bertentangan dengan pegangan Ahli Sunnah Wal Jamaah.
Oleh itu, Jawatankuasa Fatwa Negeri Melaka memutuskan bahawa :
Mana-mana orang Islam sama ada secara individu atau berkumpulan adalah dilarang untuk berpegang atau menjadi pengikut ajaran Syiah dan sesiapa yang melakukannya adalah disifatkan mengamalakn ajaran, pegangan dan fahaman yang bercanggah dengan ajaran Islam menurut pegangan Ahli Sunnah Wal Jamaah;
Mana-mana orang Islam sama ada secara individu atau berkumpulan yang mengisytiharkan diri sebagai orang yang bermazhab Syiah melalui pengakuan bersumpah atau apa-apa kaedah lain dan sesiapa yang melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam menurut pegangan Ahli Sunnah Wal Jamaah;

Mana-mana orang Islam sama ada secara individu atau berkumpulan dilarang menjadi anggota atau pemimpin mana-mana golongan Syiah atau membantu dalam menghidupkan atau mengembangkan kumpulan sedemikian dan sesiapa yang melakukannya adalah disifatkan mengamalkan ajaran, pegangan, fahaman yang bercanggah dengan ajaran Islam menurut pegangan Ahli Sunnah Wal Jamaah;
Mana-mana orang Islam sama ada secara individu atau berkumpulan adalah dilarang untuk mengajar, mempelajari, mengamalkan, berpegang kepada atau untuk menyebarkan ajaran-ajaran atau fahaman-fahaman yang terkandung di dalam ajaran dan fahaman Syiah dan sesiapa yang melakukannya adalah disifatkan mengamalakn ajaran,pegangan dan fahaman yang bercanggah dengan ajaran Islam menurut pegangan Ahli Sunnah Wal Jamaah;
Mana-mana orang Islam sama da secara individu atau berkumpulan yang menganjur, mengadakan dan membantu menjayakan apa-apa perayaan, sambutan, keraian atau majlis yang boleh dikaitkan dengan fahaman Syiah dan sesiapa yang melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam menurut Ahli Sunnah Wal Jamaah;
Mana-mana orang Islam sama ada secara individu atau berkumpulan adalah dilarang berada di dalam majlis, perayaan atau sambutan keraian yang boleh dikaitkan dengan fahaman Syiah dan sesiapa yang melakukannya adalah disifatkan mengamalkan ajaran, pegangan dan fahaman Syiah dan sesiapa yang melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam menurut pegangan Ahli Sunnah Wal Jamaah;
Mana-mana orang Islam sama ada secara individu atau berkumpulan melalui pertubuhan, persatuan atau syarikatyang cuba menghidupkan ajaran dan fahaman Syiah sama ada melalui apa-apa rangkaian atau mana-mana pertubuhan atau persatuan yang mempunyai unsur-unsur persamaan dengan ajaran, pegangan dan fahaman Syiah dan sesiapa yang melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam menurut Ahli Sunnah Wal Jamaah;
Mana-mana orang Islam sama ada secara individu atau berkumpulan yang menjadi ahli atau pengikut Syiah dengan berselindung di sebalik apa-apa aktiviti ekonomi, perniagaan, pendidikan, kesenian dan sebagainya melalui pertubuhan, persatuan atau syarikat yang mempunyai unsur-unsur persamaan dengan ajaran, pegangan dan fahaman Syiah adalah disifatkan mengamalkan ajaran, pegangan dan fahaman yang bercanggah dengan ajaran Islam menurut Ahli Sunnah Wal Jamaah;
Mana-mana orang Islam yang memiliki, menyimpan, mencetak, menjual atau mengedar filem, rakaman audio, risalah, buku-buku, majalah atau apa-apa terbitan atau apa-apa dokumen; menggunakan sebarang bentuk lambang, rajah atau tanda-tanda yang boleh dikaitkan dengan ajaran dan fahaman Syiah kepada mana-mana harta alih atau tak alih adalah disifatkan mengamalkan ajaran, pegangan dan fahaman yang bercanggah dengan ajaran Islam menurut pegangan Ahli Sunnah Wal Jamaah ; dan jika mana-mana pihak membeli apa jua kemudahan dan bantuan boleh disifatkan sebagai satu persubahatan dan
Mana-mana orang Islam yang menyiar atau menyebarkan apa-apa jua bahan yang menonjolkan ajaran, pegangan atau fahaman Syiah atau apa-apa ajaran, pegangan dan fahaman Syiah dalam apa jua bentuk penerbitan dan cetakan atau siaran dalam mana-mana laman sesawang, blog, facebook, twitter atau media social lain adalah disifatkan mengamalkan ajaran, pegangan dan fahaman yang bercanggah dengan ajaran Islam menurut Ahli Sunnah Wal Jamaah.
Apa-apa variasi, versi, bentukatau cabang mana-maan ajaran, pegangan atau fahaman baru yang mempunyai persamaan dengan unsur-unsur ajaran, pegangan dan fahaman Syiah adalah disifatkan sebagai ajaran dan fahaman yang bercanggah dengan ajaran Islam menurut pegangan Ahli Sunnah Wal Jamaah;
Apa jua bentuk tindakan seperti yang dinyatakan di atas adalah merupakn suatau kesalahan dan boleh diambil tindakan menurut undang-undang
Fatwa ini tidak mengikat terhadap mana-mana golongan seperti berikut :
Mana-mana orang dari luar negara yang asalnya dia berfahamana Syiah untuk berpegang dan mengamalkan amalan Syiah kecuali mengembangkannya;
 Mana-mana orang Islam yang mengajar dan mempelajari ajaran dan fahaman Syiah bagi tujuan pembelajaran akademik; dan
Mana-mana orang Islam yang memiliki, menyimpan, mencetak, menjual atau mengedar buku-buku, filem, rakaman audio, risalah, majalah atau apa-apa terbitan atau apa-apa dokumen untuk tujuan pembelajaran akademik.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia (Jawatankuasa Muzakarah MKI) Kali Ke-108 yang bersidang pada 2-3 November 2015 telah membincangkan mengenai Hukum Penjualan Produk Menggunakan Ayat Ruqyah (Ayat Al-Quran) Untuk Tujuan Komersial. Muzakarah telah membuat keputusan seperti berikut:

1. Setelah
meneliti fakta-fakta
,
hujah-hujah dan pandangan
 yang dikemukakan, Muzakarah
menegaskan
bahawa Islam tidak menafikan penggunaan
ruqyah
 dan Rasulullah s.a.w menyebutkan bahawa sebaik-baik ubat ialah ayat-ayat al-Quran dan Baginda membolehkan untuk meruqyah selama mana tidak berlaku syirik.

2. Berdasarkan dapatan kajian yang dikemukakan, Muzakarah
mendapati
bahawa isu produk yang dilabelkan sebagai ‘makanan sunnah’ dan makanan/minuman yang diruqyahkan dengan ayat al-Quran serta zikir semakin berleluasa dan menjadi pelan pemasaran pengusaha produk-produk makanan dan barangan di Negara ini. Ia telah menjadi kaedah untuk melariskan produk bersandarkan perkataan ‘makanan sunnah’ dan
ruqyah
.

3. Sehubungan itu, sebagai
sadd az-Zarai’
 kepada unsur-unsur
penipuan
 dan
penyalahgunaan ayat-ayat al-Quran
 untuk tujuan komersial, Muzakarah
bersetuju memutuskan
bahawa
penggunaan
ruqyah
 dan istilah ‘makanan sunnah’
 secara
tidak bertanggungjawab
 untuk
tujuan mengaut keuntungan dan melariskan produk

perlu dihentikan
 kerana dibimbangi ia termasuk dalam
perbuatan memperdagangkan ayat-ayat al-Quran
 yang ditegah oleh ajaran Islam.

4. Oleh hal yang demikian, Muzakarah menggesa supaya perbuatan tersebut
ditangani segera
supaya istilah ‘makanan sunnah’ ini
tidak difahami
oleh masyarakat dalam konteks yang tidak tepat, dan
penggunaan
ruqyah

tidak
disalahgunakan
 sehingga
menggugat akidah
 sekiranya masyarakat
meyakini keberkesanan ruqyah
 pada sesuatu produk tersebut mengatasi usaha dan ikhtiar serta kekuasaan Allah SWT.

5. Muzakarah juga
 bersetuju memutuskan
supaya
 penggunaan
ruqyah

pada sesuatu produk untuk tujuan komersial
tidak dibenarkan
samada untuk tujuan
 pelabelan, pengiklanan atau promosi.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-108 yang bersidang pada 2-3 November 2015 telah membincangkan mengenai Had Kemuallafan Seseorang Saudara Baru. Muzakarah telah membuat keputusan seperti berikut:

1. Setelah
meneliti fakta-fakta
,
hujah-hujah dan pandangan
 yang dikemukakan, Muzakarah
 mengambil perhatian
terhadap kebimbangan yang dikemukakan oleh
 Jawatankuasa Fatwa Negeri Terengganu
bahawa setakat ini
tiada keseragaman
oleh negeri-negeri tentang had tahun bagi seseorang untuk
 dipanggil muallaf
 dan ini boleh mengakibatkan golongan Saudara Baru/ Muallaf menuntut hak-hak seperti zakat di negeri-negeri lain yang mungkin had tahun lebih lama atau mungkin tiada dinyatakan langsung.

2. Muzakarah
berpandangan
bahawa penyelarasan tentang had tahun ini sangat perlu bagi mengelakkan golongan Saudara Baru/Muallaf ini meminta-minta dan sekiranya pengurusan kebajikan Saudara Baru/Muallaf ini dilaksanakan dengan betul, sekurang-kurangnya tempoh tiga (3) tahun sudah mencukupi untuk mereka mendapat bimbingan dan pendidikan Islam. Mereka juga boleh memohon bantuan zakat di bawah asnaf lain sekiranya layak.

3. Bagi memantapkan lagi pengurusan kebajikan golongan Saudara Baru/Muallaf di Malaysia, Muzakarah
bersetuju menerima cadangan
 supaya diwujudkan
penyeragaman had tempoh panggilan Muallaf Saudara Baru
 negeri-negeri seluruh Malaysia seperti yang dikemukakan oleh Jawatankuasa Fatwa Negeri Terengganu.

4. Sehubungan itu, Muzakarah
bersetuju menetapkan

had tempoh maksima bagi seseorang Saudara Baru dipanggil Muallaf ialah lima (5) tahun.
 Walaubagaimanapun, selaras dengan kuasa agama adalah di bawah bidang kuasa negeri, maka Majlis Agama Islam Negeri berhak membuat sebarang pengecualian yang dikehendaki.


Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-108 yang bersidang pada 2-3 November 2015 telah membincangkan mengenai Pengurusan Pengebumian Jenazah Dalam Kalangan Warga Polis Diraja Malaysia. Muzakarah telah membuat keputusan seperti berikut:

Setelah
meneliti fakta-fakta
,
hujah-hujah dan pandangan
 yang dikemukakan, Muzakarah
bersetuju memutuskan
 bahawa:

1. Anggota polis beragama Islam
tidak

diharuskan
 mengusung jenazah anggota polis
bukan Islam
 sewaktu istiadat/upacara pengebumian dijalankan
tanpa sebarang keperluan mendesak
 yang memerlukan dia melakukannya. Walaubagaimanapun
sekiranya
 terdapat keperluan mendesak maka ia
diharuskan dengan syarat
 tidak terlibat dalam sebarang upacara keagamaan.

2. Jenazah anggota polis beragama Islam
tidak harus
diusung oleh anggota polis
bukan Islam
 sewaktu istiadat/upacara pengebumian dijalankan
tanpa sebarang keperluan mendesak
 kerana orang Islam hendaklah diutamakan dalam urusan berkaitan agama Islam dan tujuan mengiringi jenazah adalah sebagai syafaat kepada jenazah.

3. Anggota polis beragama Islam adalah
dilarang
 terlibat
tanpa sebarang keperluan mendesak
 dalam
pancaragam
 sewaktu upacara pengkebumian anggota polis bukan beragama Islam.

4.
Melepaskan tembakan
 selepas
pengebumian

jenazah
 anggota polis
beragama Islam
 adalah
dilarang
 kerana muzik dan bunyi-bunyian tidak dibenarkan di tanah perkuburan.

5. Tiupan
bugle
 selepas upacara pengebumian dijalankan adalah
dilarang
kerana ia termasuk meninggikan suara di tanah perkuburan serta upacara tersebut tiada faedah dari segi syarak.

6.
Penggunaan bunyi-bunyian atau muzik
 adalah
dilarang
dalam pengurusan
jenazah orang Islam
 samada dalam polis atau sebagainya.

7. Penggunaan pakaian seragam anggota polis yang mengandungi
 kalimah Allah dan Muhammad
 kepada mayat anggota polis samada
Islam atau bukan Islam
 adalah
dilarang
.


Mesyuarat Jawatankuasa Perundingan Hukum Syarak Negeri Pahang Kali Ke-1/2012 yang bersidang pada 14-15 Mac 2012 telah membincangkan Garis Panduan Majlis Akad Nikah Di Masjid. Mesyuarat telah membuat keputusan seperti berikut:

Mesyuarat bersetuju menerima dan memperakukan garis panduan upacara akad nikah di masjid dan perkara-perkara yang berkaitan dengannya.
Sumber:
http://mufti.pahang.gov.my/index.php/perkhidmatan/bahagian-fatwa/keputusan-fatwa/22-keputusan-fatwa-2012/70-garis-panduan-majlis-akad-nikah-di-masjid


Mesyuarat Jawatankuasa Perundingan Hukum Syarak Negeri Pahang Kali Ke 1/2012 yang bersidang pada 14-15 Mac 2012 telah membincangkan Hukum Merokok Dari Pandangan Islam. Mesyuarat telah membuat keputusan seperti berikut:

Mesyuarat bersetuju memutuskan Hukum Merokok adalah haram. bagi maksud fatwa ini rokok ialah tembakau yang di gulung dengan kertas, daun nipah dan selainnya.

Pengharaman ini adalah berdasarkan :
i.    Mendatangkan kemudaratan dari segi kesihatan kepada perokok dan orang lain.
ii.   Merupakan perbuatan membazir yang ditegah oleh syarak
iii.  Oleh itu, adalah haram bagi umat Islam menghisap mana-mana yang dikategorikan sebagai
     rokok.
Sumber:
http://mufti.pahang.gov.my/index.php/perkhidmatan/bahagian-fatwa/keputusan-fatwa/22-keputusan-fatwa-2012/68-merokok-dari-pandangan-islam


Mesyuarat Jawatankuasa Perundingan Hukum Syarak Negeri Pahang Kali ke 1/2012 yang bersidang pada 14-15 Mac 2012 telah membincangkan Hukum Perlantikan Hakim Syarie Wanita. Mesyuarat telah membuat keputusan seperti berikut:

Mesyuarat bersetuju Hukum Perlantikan Hakim Syarie Wanita adalah harus tetapi hanya bagi kes-kes mal sahaja.
Sumber;
http://mufti.pahang.gov.my/index.php/perkhidmatan/bahagian-fatwa/keputusan-fatwa/22-keputusan-fatwa-2012/67-hukum-perlantikan-hakim-syarie-wanita-kmjphs


Mesyuarat Jawatankuasa Perundingan Hukum Syarak Negeri Pahang Kali Ke 1/2012 yang bersidang pada 14-15 Mac 2012 telah membincangkan Hukum Jual Beli Dan Pelaburan Emas Yang Dikendalikan Oleh Syarikat Geneva Malaysia SDN.BHD. Mesyuarat telah membuat keputusan seperti berikut:

Mesyuarat bersetuju Bahawa transaksi jual beli dan pelaburan emas mestilah memenuhi semua rukun jual beli dan yang digariskan oleh syarak. Sesuatu transaksi jual beli adalah dikira tidak sah sekiranya tidak memenuhi salah satu rukun jual beli. Transaksi jual beli dan pelaburan emas juga hendaklah bebas daripada unsur-unsur riba, perjudian, gharar yang berlebihan dan kezaliman.

Oleh yang demikian, umat Islam khususnya di Negeri Pahang dinasihatkan supaya tidak melibatkan diri dalam aktiviti atau transaksi jual beli dan pelaburan emas yang dilaksanakan oleh mana-mana pihak sama ada syarikat atau individu di dalam atau luar negara yang bertentangan dengan prinsip-prinsip jual beli emas seperti yang digariskan syarak atau undang-undang negara
Sumber:
http://mufti.pahang.gov.my/index.php/perkhidmatan/bahagian-fatwa/keputusan-fatwa/22-keputusan-fatwa-2012/66-hukum-jual-beli-dan-pelaburan-emas-yang-dikendalikan-oleh-syarikat-geneva-malaysia-sdn-bhd


Mesyuarat Jawatankuasa Perundingan Hukum Syarak Negeri Pahang Bil 1/2012 yang bersidang pada 14-15 Mac 2012 telah membincangkan Hukum Bahan Pewarna Cochineal : Kajian Semula Kadar Piawaian Yang Ditetapkan Oleh Muzakarah Fatwa kebangsaan 12/2012. Mesyuarat telah membuat keputusan seperti berikut:

Mesyuarat bersetuju memutuskan bahawa penggunaan bahan pewarna Cochineal dalam makanan, minuman dan barang gunaan adalah diharuskan dan kadar penggunaan yang dibenarkan adalah mengikut ketetapan pihak Kementerian Kesihatan Malaysia selagi mana ia tidak mendatangkan kemudharatan.
Sumber:
http://mufti.pahang.gov.my/index.php/perkhidmatan/bahagian-fatwa/keputusan-fatwa/22-keputusan-fatwa-2012/65-hukum-bahan-pewarna-cochineal-kajian-semula-kadar-piawaian-yang-ditetapkan-oleh-muzakarah-fatwa-kebangsaan-12-2012


NEGERI SEMBILAN

Warta Kerajaan

DITERBITKAN DENGAN KUASA

GOVERNMENT OF NEGERI SEMBILAN GAZETTE

PUBLISHED BY AUTHORITY

Jil. 66

No. 23

7hb November 2013

TAMBAHAN No. 12

PERUNDANGAN

N.S. P.U. 13

ENAKMEN PENTADBIRAN AGAMA ISLAM

(NEGERI SEMBILAN) 2003

 PEMBERITAHUAN FATWA

PENYELEWENGAN AJARAN TASLIM

 PADA menjalankan kuasa yang diberikan oleh seksyen 49 Enakmen Pentadbiran Agama Islam (Negeri Sembilan) 2003 [
Enakmen No. 10/2003
], Jawantankuasa Fatwa dengan perkenan Yang di-Pertuan Besar, mengeluarkan
Fatwa
 berikut –

1. Ajaran Taslim adalah ajaran sesat. Adalah dihukumkan haram bagi orang-orang Islam melibatkan diri dengan ajaran tersebut. Mana-mana orang Islam yang terlibat boleh menjadi murtad dan hendaklah segera meninggalkan ajaran tersebut dan bertaubat.

2. Bahawa pengharaman ini meliputi –

apa-apa variasi, versi cetak, bentuk atau cabang mana-mana ajaran tersebut di perenggan (1) di atas, dan termasuk apa-apa pegangan ideologi, falsafah atau sistem amalan yang tidak diakui dan bertentangan dengan syariat Islam dan pegangan oleh Ahli Sunnah Wal Jamaah;

apa-apa bahan publisiti termasuklah apa-apa terbitan sama ada yang dicetak, ditulis, ditaip atau dikeluarkan dengan apa-apa cara lain atau apa-apa bentuk untuk dibaca, dilihat atau didengar yang berkaitan dengan ajaran di perenggan (1) di atas.

3.  Orang-orang Islam adalah dilarang –

mengamalkan ajaran, pegangan dan fahaman ajaran Taslim, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, aktiviti ekonomi, sosial,program persembahan kesenian dan kebudayaan atau aktiviti-aktiviti lain yang bertujuan untuk menghidupkan, menyebarkan dan mengembangkan ajaran ini; atau

memiliki, menyimpan, mencetak, menjual termasuk mengedarkan filem, rakaman audio, risalah, buku-buku, majalah atau apa-apa terbitan, atau apa-apa dokumen, menggunakan sebarang bentuk lambing, rajah atau tanda-tanda yang boleh mengaitkan ajaran Taslim dengan ajaran Islam.

Dibuat 17 Julai 2013

[JMKNNS.BPK.100-32/1:PUNS 100/2/4]

DATO’ HJ. MOHD YUSOF BIN HJ. AHMAD

Mufti Kerajaan Negeri

Negeri Sembilan

ADMINISTRATION OF THE RELIGION OF ISLAM

(NEGERI SEMBILAN) ENACTMENT 2003

 NOTIFICATION OF FATWA

DEVIATION OF THE TASLIM TEACHING

IN exercise of powers conferred by section 49 of the administration of the religion of Islam (Negeri Sembilan) Enactment 2003 [
Enactment No. 10/2003
], the fatwa committee with the assent of the Yang di-Pertuan Besar, issue the following
Fatwa
 –

1. The
Taslim
 teaching is deviate. It is
haram
 for Muslims to involve in the said teaching. Any Muslim who involves in the said teaching may cause him to be a
murtad
. He should leave the said teaching immediately and repent.

2. The
haram
 of the said teaching encompass –

any variation, version, form or any division of the said teaching in paragraph (1) above, and includes any ideology, philosophy or system of practices which are not accordance with the Islamic law and adherence to
Ahli Sunnah Wal Jamaah
;

any publicity materials including any publication whether printed, written, typed or reproduced in any manner or other forms to be read, visualized or listened to pertaining to the said teaching in paragraph (1) above.

3. Muslims are prohibited from –

practicing the teaching and ideology of
Taslim
, being member, a head, a leader, conducting a speech, setting up an education and learning classes, carrying on any economy activities, social, arts and cultural programmes or other activities which purports to revive, propagate and spread the said teaching; or

possessing, keeping, printing, selling including distributing film, an audio recording, pamphlets, books, magazines or any publishing, or any document, using any form of symbols, diagrams or signs which may relate the
Taslim
 teaching to Islamic teaching.

Made 17 July 2013

[JMKNNS.BPK.100-32/1:PUNS 100/2/4]

DATO’ HJ. MOHD YUSOF BIN HJ. AHMAD

Mufti Kerajaan Negeri

Negeri Sembilan


NEGERI SEMBILAN

Warta Kerajaan

DITERBITKAN DENGAN KUASA

GOVERNMENT OF NEGERI SEMBILAN GAZETTE

PUBLISHED BY AUTHORITY

Jil. 66

No. 23

7hb November 2013

TAMBAHAN No. 12

PERUNDANGAN

N.S. P.U. 14

ENAKMEN PENTADBIRAN AGAMA ISLAM

(NEGERI SEMBILAN) 2003

 PEMBERITAHUAN FATWA

PENYELEWENGAN AJARAN QADIANI

PADA menjalankan kuasa yang diberikan oleh seksyen 49 Enakmen Pentadbiran Agama Islam (Negeri Sembilan) 2003 [
Enakmen No. 10/2003
], Jawantankuasa Fatwa dengan perkenan Yang di-Pertuan Besar, mengeluarkan
Fatwa
 berikut –

Ajaran Qadiani adalah ajaran sesat. Adalah dihukumkan haram bagi orang-orang Islam melibatkan diri dengan ajaran tersebut. Mana-mana orang Islam yang terlibat boleh menjadi murtad dan hendaklah segera meninggalkan ajaran tersebut dan bertaubat.

Bahawa pengharaman ini meliputi –

apa-apa variasi, versi cetak, bentuk atau cabang mana-mana ajaran tersebut di perenggan (1) di atas, dan termasuk apa-apa pegangan ideologi, falsafah atau sistem amalan yang tidak diakui dan bertentangan dengan syariat Islam dan pegangan oleh Ahli Sunnah Wal Jamaah;

apa-apa bahan publisiti termasuklah apa-apa terbitan sama ada yang dicetak, ditulis, ditaip atau dikeluarkan dengan apa-apa cara lain atau apa-apa bentuk untuk dibaca, dilihat atau didengar yang berkaitan dengan ajaran di perenggan (1) di atas.

   3. Orang-orang Islam adalah dilarang –

mengamalkan ajaran, pegangan dan fahaman ajaran Qadiani, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, aktiviti ekonomi, sosial,program persembahan kesenian dan kebudayaan atau aktiviti-aktiviti lain yang bertujuan untuk menghidupkan, menyebarkan dan mengembangkan ajaran ini; atau

memiliki, menyimpan, mencetak, menjualtermasuk mengedarkan filem, rakaman audio, risalah, buku-buku, majalah atau apa-apa terbitan, atau apa-apa dokumen, menggunakan sebarang bentuk lambing, rajah atau tanda-tanda yang boleh mengaitkan ajaran Qadiani dengan ajaran Islam.

Dibuat 17 Julai 2013

[JMKNNS.BPK.100-32/1:PUNS 100/2/4]

DATO’ HJ. MOHD YUSOF BIN HJ. AHMAD

Mufti Kerajaan Negeri

Negeri Sembilan

ADMINISTRATION OF THE RELIGION OF ISLAM

(NEGERI SEMBILAN) ENACTMENT 2003

 NOTIFICATION OF FATWA

DEVIATION OF THE QADIANI TEACHING

IN exercise of powers conferred by section 49 of the administration of the religion of Islam (Negeri Sembilan) Enactment 2003 [
Enactment No. 10/2003
], the fatwa committee with the assent of the Yang di-Pertuan Besar, issue the following
Fatwa
 –

The
Qadiani
 teaching is deviate. It is
haram
 for Muslims to involve in the said teaching. Any Muslim who involves in the said teaching may cause him to be a
murtad
. He should leave the said teaching immediately and repent.

The
haram
 of the said teaching encompass –

any variation, version, form or any division of the said teaching in paragraph (1) above, and includes any ideology, philosophy or system of practices which are not accordance with the Islamic law and adherence to
Ahli Sunnah Wal Jamaah;

any publicity materials including any publication whether printed, written, typed or reproduced in any manner or other forms to be read, visualized or listened to pertaining to the said teaching in paragraph (1) above.

   3. Muslims are prohibited from –

practicing the teaching and ideology of
Qadiani
, being member, a head, a leader, conducting a speech, setting up an education and learning classes, carrying on any economy activities, social, arts and cultural programmes or other activities which purports to revive, propagate and spread the said teaching; or

possessing, keeping, printing, selling including distributing film, an audio recording, pamphlets, books, magazines or any publishing, or any document, using any form of symbols, diagrams or signs which may relate the
Qadiani
 teaching to Islamic teaching.

Made 17 July 2013

[JMKNNS.BPK.100-32/1:PUNS 100/2/4]

DATO’ HJ. MOHD YUSOF BIN HJ. AHMAD

Mufti Kerajaan Negeri

Negeri Sembilan


NEGERI SEMBILAN

Warta Kerajaan

DITERBITKAN DENGAN KUASA

GOVERNMENT OF NEGERI SEMBILAN GAZETTE

PUBLISHED BY AUTHORITY

Jil. 66

No. 23

7hb November 2013

TAMBAHAN No. 12

PERUNDANGAN

N.S. P.U. 15

ENAKMEN PENTADBIRAN AGAMA ISLAM

(NEGERI SEMBILAN) 2003

(Enakmen No. 10/2003)

 PEMBERITAHUAN FATWA

PENYELEWENGAN AJARAN SYIAH

PADA menjalankan kuasa yang diberikan oleh seksyen 49 Enakmen Pentadbiran Agama Islam (Negeri Sembilan) 2003 [
Enakmen No. 10/2003
], Jawantankuasa Fatwa dengan perkenan Yang di-Pertuan Besar, mengeluarkan
Fatwa
 berikut –

1. Adalah ditetapkan bahawa umat Islam di Negeri Sembilan hendaklah mengikut undang-undang dan ajaran Islam diNegeri Sembilan hendaklah mengikut undang-undang dan ajaran Islam yang berasaskan pegangan Ahli Sunnah wa al-Jamaah dari segi aqidah berpandukan mazhab Al-Asya’irah dan Al-Maturidiah, syariah berpandukan kepada mazhab Syafie. Walau bagaimanapun, tiga mazhab yang muktabar iaitu Hanafi, Maliki dan Hambali boleh dirujukdan digunakan dalam menyelesaikan masalah-masalah tertentu dan dari segi akhlak hendaklah berpegang dengan akhlak Islamiyyah.

2. Bahawa ajaran dan fahaman Syiah adalah bercanggah dan menyeleweng daripada pegangan Ahli al-Sunnah wa al-Jamaah yang boleh menjadi ancaman kepada perpaduan ummah, keutuhan agama, perpaduan bangsa dan keamanan Negara.

3. Ajaran dan fahaman iniperlu disekat keseluruhannya dari berkembang di Negeri Sembilan berdasarkan terdapat beberapa percanggahan di dalam fahaman tersebut sama ada dari sudut aqidah, syariah dan akhlak.

4. Antara ciri-ciri penyelewengan ajaran dan fahaman Syiah adalah seperti yang berikut:

menambah atau mengurangi lafaz dan kandungan syahadah yang berlainan daripada lafaz dan kandungan syahadah yang menjadi pegangan Ahli al-Sunnah wa al-Jamaah;

mentaati Imam-Imam dan mempercayai mereka sebagai maksum serta mempunyai sifat-sifat dan kelebihan luar biasa;

mempercayai bahawa berlakunya penyelewengan (tahrif) sama ada pengurangan atau penambahan di dalam Al-Quran serta mempercayai bahawa Al-Quran mengandungi tujuh belas ribu ayat;

menolak hadis-hadis yang diriwayatkan oleh para sahabat Rasulullah SAW dan hanya menerima hadis-hadis yang diriwayatkan oleh para Imam 12;

mencerca dan menghina para sahabat yang diredai oleh Allah SWT dan para isteri Rasulullah SAW dengan menuduh mereka sebagai pembohong, pengkhianat dan murtad;

mempercayai Al-Raja’ah iaitu Allah SWT akan menghidupkan semula orang yang telah mati ke dunia sebelum berlakunya kiamat bersama-sama Imam Mahdi;

mengamalkan Al-taqiah iaitu menyembunyikan hakikat aqidah, pendapat yang menjadi pegangan dan amal perbuatan yang ingin dilakukan;

mengamalkan nikah Mut’ah;

mempercayai amalan menziarahi maqam saidinaAli KW akan memperolehi ganjaran syurga; dan

melakukan upacara memukul dan menyeksa tubuh sempena 10 Muharam.

   5. Oleh yang demikian, Jawatankuasa FatwaNegeri Sembilan, mengambil keputusan keputusan bahawa apa-apa jua ajaran atau fahaman Islam yang bertentangan dengan pegangan Ahli al-Sunnah wa al-Jamaah adalah dilarang terutamanya ajaran atau fahaman Syiah. Larangan ini meliputi:

untuk mengajar, mempelajari, mengamalkan, berpegang kepada atau menyebarkan ajaran-ajaran atau fahaman-fahamanyang terkandung di dalam ajaran dan fahaman Syiah; atau

untuk menjadi anggota atau pemimpin mana-mana golongan Syiah atau membantu dalam menghidupkan atau mengembangkan kumpulan sedemikian; atau

untukmenerbitkan apa-apa bentuk versi atau variasi atau apa-apa terjemahannya dalam apa-apa bahasa atau apa-apa bahan publisiti, sama ada bahan cetak atau elektronik atau selainnya atau melalui apa-apa media, atau apa-apa kaedah yang boleh membawa kepada penyebaran ajaran-ajaran tersebut; atau

untuk memiliki, menyimpan, mencetak, menjual termasuk mengedarkan filem, rakaman audio, risalah, buku-buku, majalah atau apa-apa terbitan, atau apa-apa dokumen, menggunakan sebarang bentuk lambing, rajah atau tanda-tanda yang boleh mengaitkan ajaran atau fahaman Syiah dengan ajaran Islam.

Dibuat 17 Julai 2013

[JMKNNS.BPK.100-32/1:PUNS 100/2/4]

DATO’ HJ. MOHD YUSOF BIN HJ. AHMAD

Mufti Kerajaan Negeri

Negeri Sembilan


Mesyuarat Jawatankuasa Fatwa Negeri Sembilan Bil. 09/2014-1436H yang bersidang pada 16 Disember 2014 bersamaan 23 Safar 1436H telah bersetuju memutuskan untuk menerima keputusan Muzakarah Fatwa Kebangsaan Kali Ke-106 berkenaan Kedudukan Perbuatan Zikir Sambil Memukul Gendang Atau Peralatan Muzik Lain Dalam Masjid Atau Surau dengan
sighah
 seperti berikut :

1. Dilarang memukul alat gendang atau memainkan apa-apa jenis alatan muzik di dalam masjid demi menjaga kehormatan masjid dan akhlak Islam.

2. Walau bagaimanapun, penggunaan alat gendang atau apa jua jenis alatan muzik yang diharuskan syarak boleh dilaksanakan di luar bangunan masjid dan pelaksanaannya hendaklah berlandaskan syariat dan akhlak Islam.

Status pewartaan : Tidak diwartakan


Mesyuarat Jawatankuasa Fatwa Negeri Sembilan Bil. 09/2014-1436H yang bersidang pada 16 Disember 2014 bersamaan 23 Safar 1436H telah bersetuju memutuskan untuk menerima keputusan Muzakarah Fatwa Kebangsaan Kali Ke-106 berkenaan Isu Umat Islam Yang Berjuang atas nama ISIS dengan
sighah
 seperti berikut :

1. Islamic State of Iraq and Syria (ISIS), atau Islamic State of Iraq and Levant (ISIL) serta Islamic State (IS) adalah gerakan yang menyeleweng dan bercanggah dengan fahaman Ahlu Sunnah wa al Jamaah.

2. Oleh itu, mesyuarat Jawatankuasa Fatwa menegaskan bahawa sesiapa yang telah atau ingin pergi berjuang atau menyokong ISIS, ISIL atau IS adalah tidak selari dengan konsep jihad yang sebenar dalam Islam.

3. Sehubungan itu, mereka yang terbunuh kerana perjuangan gerakan tersebut tidak dikategorikan sebagai syahid menurut hukum syarak’.

Status pewartaan : Tidak diwartakan


Mesyuarat Jawatankuasa Fatwa Negeri Sembilan Bil. 03/2014-1435H yang bersidang pada 24 April 2014 bersamaan 24 Jumada al-Akhirah 1435H telah bersetuju memutuskan untuk menerima keputusan Muzakarah Fatwa Kebangsaan Kali Ke-79 berkenaan Hukum Pelaksanaan Ibadah Bagi Pesakit Yang Menggunakan Beg Kolostomi dengan
sighah
 seperti berikut :

Pesakit yang menggunakan beg kolostami dikategorikan sebagai mereka yang mengalami masalah dharurat dan tidak dianggap sebagai menanggung najis. Oleh itu, mereka tidak perlu mengosong atau membersihkan beg kolostami setiap kali berwudhu' atau menunaikan solat.

Pesakit hendaklah mengambil wudhu’ setiap kali mengerjakan solat fardu. Hal ini kerana wudhu’ yang diambil hanya untuk mengharuskan solat, bukan untuk mengangkat hadath. Kedudukan pesakit adalah sama seperti orang yang sentiasa berhadath (الحدث دائم).

Keterangan/Hujah:

Istilah “
Kolostomi”
 merujuk kepada keadaan sebahagian usus besar
(colon)
 di dalam abdomen yang dibuka dan pembukaannya itu disalurkan ke bahagian dinding abdomen dan dilekatkan pada kulit. Hujung usus ke bahagian dubur
(rectum)
 tidak lagi berfungsi seperti biasa. Beg Kolostomi dipasang pada abdomen yang ditebuk di mana usus keluar daripada dinding abdomen tersebut. Pengeluaran najis tidak akan dapat dikawal sama sekali oleh pesakit.

Kebanyakan pesakit kolostomi merasa was-was untuk menunaikan amalan fardu ain terutamanya solat. Persoalan yang ditimbulkan adalah bagaimana harus mereka mengurus kolostomi mereka semasa mengambil wudhu’ dan semasa menunaikan fardhu solat. Adakah mereka perlu mengosongkan pundi kolostomi mereka setiap kali mengambil wudhu’ atau untuk menunaikan solat. Adakah wudhu’ akan terbatal dengan sebab keluar najis tanpa boleh dikawal ke dalam pundi kolostomi.

Isu batal wudhu’ apabila keluar sesuatu menerusi salah satu daripada dua kemaluan seperti yang dibahaskan oleh para ulama’ adalah dalam konteks orang yang sihat. Bagi yang berpenyakit atau mengalami masalah keluar sesuatu di luar kawalan, Islam memberikan kaedah penyucian dan pelaksanaan ibadah kerana mereka dianggap orang yang dalam keuzuran.

Masalah kolostomi berbeza dengan masalah sulus al-bawl kerana kebersihannya lebih terjamin. Oleh itu dari sudut hukum, ia tidak boleh diqiaskan kepada mereka yang mengalami
sulus al-bawl
.

 Memandangkan pengeluaran najis bagi mereka yang mengalami masalah kolostomi tidak boleh dikawal, mereka dianggap berada dalam keadaan dharurat yang tidak terikat dengan taklif syarak dalam beberapa aspek ibadah. Mereka juga tidak dianggap sebagai menanggung najis dan boleh melaksanakan semua ibadat.

Pesakit-pesakit kolostomi dibolehkan mengambil sekali wudhu' untuk semua ibadah yang hendak dilaksanakan sekiranya wudhu’ tersebut tidak terbatal. Tetapi sekiranya tiada kesukaran bagi mereka untuk memperbaharui wudhu’, ia adalah disunatkan.

Islam adalah agama yang memberi kemudahan. Oleh itu pesakit tidak wajar disyaratkan untuk mengosong atau membersihkan beg kolostomi setiap kali berwudhu’ kerana ia akan menyukarkan mereka melakukan ibadah.

Status Pewartaan : Tidak diwartakan


Keputusan Mesyuarat Jawatankuasa Fatwa 3/1430 pada 14 Sya‘ban 1430H bersamaan 5hb Ogos 2009

Pembayaran zakat fitrah melalui Sistem Pesanan Ringkas (SMS) adalah harus.

Pembayar zakat fitrah melalui Sistem Pesanan Ringkas (SMS) tidak dikenakan apa-apa bayaran perkhidmatan.

Syarikat telekomunikasi hendaklah menyediakan satu sistem (antara 10-15 minit) untuk memaklumkan kepada pembayar sama ada pembayaran yang dibuat melalui SMS berjaya atau gagal.

Sebarang bayaran perkhidmatan yang dikenakan oleh syarikat telekomunikasi adalah ditanggung oleh Pusat Zakat Negeri Sembilan dan bukannya diambil daripada hasil kutipan zakat fitrah yang diperolehi.


Mesyuarat Jawatankuasa Fatwa Negeri Sembilan Bil. 02/2014-1435H yang bersidang pada 20 Mac 2014 bersamaan 18 Jumada al-Ula 1435H telah bersetuju memutuskan untuk menerima keputusan berkenaan Pendermaan Jasad Atau Mayat Orang Islam Untuk Tujuan Penyelidikan di dalam Muzakarah Fatwa Kebangsaan Kali Ke-105 dengan
sighah
 seperti berikut :

Mesyuarat bersetuju memutuskan bahawa pendermaan jasad atau mayat orang Islam untuk tujuan penyelidikan adalah
haram dan tidak dibenarkan
 berdasarkan hujah berikut:

1. Prinsip kemuliaan mayat dan kewajipan menghormatinya perlu diikuti sebagaimana kaedah:

الأصل في العرض التحريم

Maksudnya: Asal kepada perkara yang melibatkan maruah dan kehormatan adalah diharamkan.

Kaedah ini bersandarkan kepada sebuah hadis Nabi SAW:

وَأَعْرَاضَكُمْ بَيْنَكُمْ حَرَامٌ كَحُرْمَةِ يَوْمِكُمْ هَذَا فِي شَهْرِكُمْ هَذَا فِي بَلَدِكُمْ هَذَا فَإِنَّ دِمَاءَكُمْ وَأَمْوَالَكُمْ

Maksudnya: Darah-darah kamu, harta-harta kamu, dan kehormatan kamu di antara sesama kamu haram seperti mana haramnya hari kamu ini, bulan kamu ini, di negeri kamu ini. (Hadis riwayat al-Bukhari dan Muslim)

2. Kehormatan mayat merupakan suatu tuntutan dan pendermaannya adalah menceroboh prinsip penghormatan tersebut.

3. Keperluan penggunaan jasad atau mayat orang Islam untuk tujuan penyelidikan belum berada pada tahap mendesak atau dharurah kerana keperluan tersebut masih boleh dipenuhi dengan kaedah-kaedah alternatif yang ada.

Status Pewartaan : Tidak Diwartakan


Dasar pengurusan agihan manfaat sewaan Perbadanan Wakaf Selangor adalah harus seperti berikut −

Hasil sewaan aset kekal (Peruntukan Kumpulan Wang Wakaf Am)

Bil

Perkara

Justifikasi

1.

15% Yuran Pengurusan

Merangkumi yuran pentadbiran di dalam mengurus tadbir aset kekal tersebut.

2.

50% Tabung Pembiayaan Aset

Sebanyak 50% dari baki hasil sewaan setelah ditolak yuran pengurusan akan digunakan bagi perbelanjaan pembiayaan hayat aset kekal tersebut yang merangkumi;

Perbelanjaan Hartanah

Cukai tanah dan taksiran

Penilaian hartanah

Guaman

Kos keselamatan

Perkhidmatan professional

Konsultan

Perbelanjaan Penyelenggaraan

Penyelenggaraan bangunan jangka pendek dan panjang

Keceriaan bangunan

Utiliti bangunan

Kerosakan fizikal bangunan

3.

50% Tabung Akaun Asas

Sebanyak 50% dari baki hasil sewaan setelah ditolak yuran pengurusan akan dimasukkan semula ke dalam tabung/akaun asas.

Hasil sewaan aset kekal (Pewakaf)

Bil

Perkara

Justifikasi

1.

50% Pengurusan Hartanah

Sebanyak 15% merangkumi yuran pentadbiran di dalam menguruskan tadbir aset kekal tersebut.

Sebanyak 20% dari hasil sewaan akan ditolak bagi perbelanjaan pembiayaan hayat aset kekal tersebut yang merangkumi :-

Perbelanjaan Penyelenggaraan

Penyelenggaraan hartanah jangka pendek dan panjang.

Keceriaan hartanah

Utiliti hartanah

Kerosakan fizikal hartanah

Bil

Perkara

Justifikasi

Sebanyak 15% dari baki hasil sewaan akan diambil bagi perbelanjaan hartanah seperti berikut :-

Perbelanjaan hartanah

Cukai tanah dan taksiran

Penilaian hartanah

Guaman

Kos keselamatan

Perkhidmatan professional

Konsultan

2.

50% Penerima Manfaat

Sebanyak 50% daripada baki hasil sewaan akan diserahkan kepada penerima manfaat yang berhak.


Keputusan Mesyuarat Jawatankuasa Fatwa Bilangan 1/1429 bertarikh 20 Safar 1429H bersamaan 27hb Februari 2008M telah memutuskan bahawa:

Haram bagi lelaki memakai gelang magnetik kerana pemakaian gelang tersebut lebih kepada menyerupai wanita ( تـشبّه بالنساء ). Cara ini adalah satu kaedah untuk merosakkan orang Islam.


1. DNA dibenarkan untuk menentukan nasab anak dalam kes pertelingkahan ketidaktahuan nasab anak atas pelbagai sebab, kes kekeliruan atau pertukaran anak di hospital atau pusat jagaan, kes bayi tabung uji serta dalam kes anak-anak yang hilang atas sebab bencana alam dan sebagainya.

2. DNA tidak boleh digunakan untuk menentukan status nasab anak apatah lagi digunakannya mendahului kaedah
li’an
 kerana kaedah
li’an
 telah ditetapkan oleh Allah SWT di dalam al-Quran.

3. Tempoh segera bagi seseorang bapa yang hendak melakukan
li’an
 bagi menafikan nasab anaknya adalah bermula daripada tarikh isterinya disahkan mengandung sehinggalah tiga (3) hari selepas bersalin. Penafian selepas tempoh munasabah tersebut adalah tertolak dan anak tersebut adalah sah dan sabit sebagai anaknya.

4. Garis panduan untuk menjalankan ujian DNA oleh pihak berkuasa berkaitan hendaklah diperketatkan lebih-lebih lagi dalam isu untuk menafikan nasab kerana DNA tidak boleh dijadikan bukti utama.


Mesyuarat Jawatankuasa Fatwa Negeri Sembilan Bil. 05/2014-1435H yang bersidang pada 26 Jun 2014 bersamaan 28 Sya’ban 1435H telah bersetuju memutuskan untuk menerima keputusan Muzakarah Fatwa Kebangsaan Kali Ke-80 berkenaan Hukum Menggunakan Barangan Yang Mempunyai Lambang Agama Lain dengan
sighah
 seperti berikut :

Mesyuarat telah memutuskan bahawa orang Islam adalah dilarang menggunakan barangan yang mempunyai lambang agama lain seperti salib.

Status Pewartaan - Tidak Diwartakan


Harus
 mengambil keuntungan pelaburan wakaf khas sebanyak 75 peratus untuk tujuan pengurusan dan pentadbiran Perbadanan Wakaf Selangor (PWS).


Mesyuarat Jawatankuasa Fatwa Bil 1/1428 Pada 7 Rabiulakhir 1428H bersamaan 25hb April 2007

 telah memutuskan bahawa:

i.          Jawatankuasa Fatwa bersetuju dengan keputusan Muzakarah Jawatankuasa Fatwa Majlis Kebangsaan BAHAWA pesakit Haemophilia A tidak diwajibkan berkhatan kerana proses khatan boleh membawa mudharat kepada pesakit.

ii.         Sekiranya pesakit berhasrat juga untuk berkhatan, pesakit hendaklah mendapatkan nasihat daripada doktor pakar.

iii.        Manakala aspek bersuci bagi pesakit perlu dipelajari dan diberi perhatian khusus untuk memastikan kesempurnaan bersuci dan sah dalam beribadah.

Dato’ Hj. Mohd Murtadza bin Hj. Ahmad

Mufti Kerajaan Negeri,

Negeri Sembilan Darul Khusus


Keputusan Mesyuarat Jawatankuasa Fatwa
Bil 2/1428
Pada
13 Jumada al-Ula 1428H
 bersamaan
30hb Mei 2007
 seperti berikut:

Harus menternak dan memperdagangkan lintah kerana manfaatnya iaitu untuk tujuan perubatan.


Harus menjual air zam zam dengan syarat tidak bercanggah dengan hukum syarak.


1. Persoalan khilafiah adalah perkara ijtihatiyyah dan tidak boleh sama sekali dihukumkan bid’ah kerana amalan tersebut telah diterima dan menjadi amalan ulama’ muktabar sejak dahulu.

2. Pandangan jumhur ulama’ sewajarnya menjadi ikutan masyarakat Islam dengan mengutamakan perkara asas dalam berdakwah dan tidak membesar-besarkan perkara khilafiyyah yang boleh mengugat perpaduan umat Islam.

3. Di antara amalan yang di dakwa sebagai bid’ah adalah -

3.1 Membaca Yaasin pada malam Jumaat

3.2 Membaca tahlil dan talqin untuk si mati

3.3 Mengadakan kenduri arwah

3.4 Menyambut Maulid Al-Rasul pada 12 Rabiul Awwal setiap tahun

3.5 Membaca Yaasin 3 kali di malam nisfu Syaaban

3.6 Berdoa beramai-ramai selepas solat berjamaah

3.7 Membaca wirid dan zikir secara kuat/nyaring beramai-ramai selepas solat fardu

3.8 Membaca ‘Basmalah’ secara kuat/nyaring dalam solat fardu

3.9 Menyebut lafaz ‘Usalli’ dalam niat solat

3.10 Membaca qunut dalam solat Subuh

3.11 Bersalaman selepas solat berjamaah

3.12 Solat sunat sebelum solat Maghrib

3.13 Solat sunat sebelum Jumaat

3.14 Fidyah solat

3.15 Terbatal ‘wudu’ dengan sebab bersentuhan lelaki dengan perempuan yang harus dikahwini

3.16 Bilangan rakaat bagi solat sunat tarawih sama ada 20 atau 8 rakaat

3.17 Menyapu muka selepas memberi salam

3.18 Akikah dengan kambing sahaja

3.19 Konsep pengamalan Hadith Dhaif

http://www.muftiselangor.gov.my/awam/fatwa/fatwa-terkini/361-fatwa-menangani-persoalan-bid-ah-dalam-masalah-ikhtilaf-khilaf-perkara-furu


Ajaran dan akidah Muhammad Nor bin Seman yang dikenali dengan gelaran Mat Nor Kua Supa, Machang, Kelantan adalah berlawanan dengan dasar akidah serta ajaran sebenar ugama Islam, memandangkan amalan zikirnya mempunyai kaitan rapat dengan konsep ajarannya maka amalan tersebut juga adalah salah.


Harus menggunakan dana wakaf tunai daripada Wakaf Selangor Muamalat untuk membiayai kos operasi dan penyelenggaraan aset-aset wakaf mengikut keperluan.


Keputusan Mesyuarat Jawatankuasa Fatwa
Bil
Bil 5/1427 p
ada
6 Zulhijjah 1427H
 bersamaan
27hb Disember 2006
 seperti berikut:

Harus menjual dan memperdagangkan najis (tahi manusia atau haiwan) yang ada padanya manfaat iaitu untuk dijadikan baja bagi tanaman.


Pelaksanaan wakaf saham dan keuntungan saham di kalangan syarikat korporat yang mematuhi hukum syarak adalah harus; dan

Pelaksanaan pewakafan saham yang mematuhi hukum syarak bolehlah mengikut garis panduan seperti berikut :

Garis Panduan

Operasi Syarikat

Syarikat yang ingin berwakaf hendaklah sebuah syarikat yang menjalankan operasi perniagaan yang mematuhi hukum syarak.

2. Saham yang boleh diwakafkan

Pemilik saham syarikat yang ingin mewakafkan sahamnya di sesebuah syarikat hendaklah daripada sumber yang halal dan mematuhi hukum syarak

3. Keuntungkan dari saham syarikat untuk diwakafkan

Sesebuah syarikat yang memperolehi keuntungan dari operasi yang dijalankan, boleh mewakafkan keuntungan sebahagian atau keseluruhannya dengan persetujuan semua pemegang saham syarikat.

4. Prosedur terimaan wakaf saham

Saham-saham dan keuntungan saham syarikat yang hendak diwakafkan hendaklah menggunapakai prosedur terimaan wakaf

5. Penggunaan wakaf saham dan keuntungan saham

Kadar agihan penggunaan saham dan keuntungan saham adalah sebanyak 30% untuk fisabilillah dan 70% untuk pelaburan dan pembangunan.

Rangka Kerja Pelaksanaan

1. Saham-saham atau keuntungan saham syarikat yang hendak diwakafkan hendaklah ditukarkan nilaiannya kepada tunai terlebih dahulu.

2. Saham atau keuntungan saham syarikat yang telah ditukar kepada tunai seterusnya diserahkan kepada PWS.

3. Perbadanan Wakaf Selangor akan mengeluarkan resit MAIS kepada syarikat yang mewakafkan saham atau keuntungan saham syarikat.

4. Saham-saham atau keuntungan saham syarikat yang telah ditukarkan nilainya kepada tunai akan diakaunkan ke dalam akaun wakaf asas di mana akaun ini akan digunakan untuk pembangunan aset kekal sahaja.


Mesyuarat Jawatankuasa Fatwa pada 19 Rejab 1426H bersamaan 24hb Ogos 2005 membuat dan mengeluarkan, keputusan berikut:

 i.     Sarang burung layang-layang adalah halal dimakan oleh orang Islam. Ianya diqiaskan seperti lebah dan madu lebah.

 ii. Beberapa orang ulamak turut menghalalkan memakannya seperti Muhammad bin Alawi al-Maliki dan Sahibus Samahah Abdul Aziz, Mufti Fatani.

 iii.      Bagi mengeluarkan sijil logo halal kepada pengeluar produk sarang burung layang-layang, pihak Bahagian Penyelidikan, Jabatan Hal Ehwal Agama Islam Negeri Sembilan hendaklah memastikan cara pembersihan sarang burung layang-layang tersebut mengikut hukum syarak.


Keputusan Mesyuarat Jawatankuasa Fatwa Bil 1/1430 pada 7 Rejab 1430H bersamaan 30hb Jun 2009M

Jawatankuasa Fatwa Negeri Sembilan Darul Khusus, dengan ini membuat dan mengeluarkan keputusan berikut:

Pembayaran zakat harta dengan menggunakan Kad Kredit yang berlandaskan Syariah adalah harus.


Harta dan wang milik umat Islam Negeri Selangor di mana-mana institusi kewangan, syarikat dan firma yang tak dituntut hendaklah diserahkan kepada Baitulmal, Majlis Agama Islam Selangor.


Definisi Mualaf :

Adalah orang yang baru memeluk Islam sama ada imannya dhaif ataupun imannya sudah kuat.

Orang bukan Islam yang cenderung dan boleh dijinakkan hatinya kepada Islam.

Orang bukan Islam harus menerima agihan zakat (dengan syarat mempunyai kecenderungan dan boleh dijinakkan hatinya kepada Islam berdasarkan kepada siasah dan maslahah secara hikmah bagi tujuan dakwah)

Membenarkan penggunaan kod-kod yang dicadangkan bagi melancarkan perlaksanaan keseluruhan program-program dakwah kepada bukan Islam seperti berikut:

Kod

Perkara

Pecahan Program/Aktiviti

Status Program

Sedia Ada

Cadangan

Lama

Baru

9400-55C

(asnaf fisabilillah)

9300-41C

(asnaf mualaf)

Percetakan/

Penerbitan

  Penerbitan/

 Percetakan bahan dakwah kepada bukan Islam

-

√

   Bengkel

Dinamika

Dakwah Bukan Islam

√

-

Kod

Perkara

Pecahan Program/Aktiviti

Status Program

Sedia Ada

Cadangan

Lama

Baru

9400-55C

(asnaf fisabilillah)

  9300-41D

(asnaf mualaf)

Program/ Aktiviti

Seminar Kefahaman Islam

   Seminar Aplikasi Dakwah Bukan Islam

-   Seminar Pemandu  Pelancong

   Seminar Dakwah Dalam Masyarakat Majmuk

   Kaunter Pameran dan Penerangan Islam

   Ziarah Dakwah

   Program Kampung Angkat Orang Asli

√

-

   Interfaith Dialogue

   Karnival Dakwah Negeri Selangor

   Konvensyen Dakwah Negeri Selangor

-

√

-

9300-41F

Bantuan Kecemasan/ Runcit kepada Bukan Islam

   Panjar Wang Runcit (PWR)

-

√

Kod

Perkara

Pecahan Program/ Aktiviti

Status Program

Sedia Ada

  Cadangan

Lama

Baru

-

  9300-41H

Belanja Pengurusan

   Peralatan/ kenderaan/ Belanja mengurus pejabat

   Panjar Wang Runcit (PWR)

   Keperluan Kelas Bukan Islam

   Pengoperasian Harmony Center MAIS

-

√

-

9300-42C

(asnaf mualaf)

Insentif/ Galakan

  Insentif/ Galakan Kader Dakwah menyampaikan risalah Islam kepada bukan Islam

  Insentif/ Galakan kepada bukan Islam yang memeluk Islam

  Insentif/Galakan kepada Kader Dakwah yang berjaya mengislamkan orang bukan Islam

-

√

Kod

Perkara

Pecahan

Program/

Aktiviti

Status Program

Sedia Ada

Cadangan

Lama

Baru

9400-55C

(asnaf fisabilillah)

9300-42D

(asnaf mualaf)

Sambutan Hari Kebesaran Islam/ Perayaan Bersama Bukan Islam

   Ramadan Break Fast/Maulidul Rasul

   Muhibbah Ei’dulfitri/ Happy Happy Ei’dulfitri

√

-

   Awal Muharam/ Israk Mikraj/ Nuzul Quran/ Aidil Adha

   Tahun Baru Cina/ Happy New Year

   Hari Ibu/ Hari Wanita Sedunia/ Hari Kesihatan Sedunia/ Hari Guru/Hari Pekerja/ Hari Bapa/ Hari Kanak-Kanak Sedunia

-

√

-

9300-42J

(asnaf mualaf)

Elaun Kakitangan Sambilan

  Bayaran Elaun Kakitangan Sambilan

-

√

Kod

Perkara

Pecahan

Program/

Aktiviti

Status Program

Sedia Ada

Cadangan

Lama

Baru

9400-55C

(asnaf fisabilillah)

9300-44A

(asnaf mualaf)

Kursus/ Latihan

   Kursus / Latihan Kakitangan

   Kursus Perkaderan Tahap Asas

(Mualaf, IPTA/S Umum dan Awam)

   Kursus Perkaderan Tahap Lanjutan

   Kursus Perkaderan Tahap Profesional

   Alumni Kader Dakwah Gathering

√

-

   Kelas Tafaqquh Kader

   Kursus Pemantapan Kader (Usuluddin, Fiqh, Usul fiqh, Ulum Quran dan Ulum Hadith)

-

√

9400-55C

(asnaf fisabilillah)

9300-46A

(asnaf mualaf)

Lawatan Sambil Belajar/ Aktiviti

   Ziarah Muhibbah

   Ziarah Ukhuwah

   Ziarah Harmoni

√

-

   Dakwah Serantai  (Jalinan Kerjasama)

-

√

          -

9300-46B

(asnaf mualaf)

Elaun Menghadiri Kelas Kefahaman Islam Kepada Bukan Islam

   Elaun

     Kehadiran

     Kelas (Murid)

-

√

Kod

Perkara

Pecahan

Program/

Aktiviti

Status Program

Sedia Ada

Cadangan

Lama

Baru

-

9300-46C

(asnaf mualaf)

Elaun Guru Kelas Kefahaman Islam Kepada Bukan Islam

    Elaun Kehadiran Kelas (Guru)

    Elaun Pemantauan Kelas

-

√

-

9300-46D

(asnaf mualaf)

Insentif kepada bukan Islam yang mengambil bidang/ subjek pengajian Islam

    Insentif pelajar sekolah rendah

    Insentif pelajar sekolah menengah

    Insentif penuntut IPTA/S

-

√

-

9300-46F

(asnaf mualaf)

Bantuan Perubatan kepada bukan Islam

    Bantuan kepada waris mualaf yang masih belum memeluk agama Islam

-

√

-

9300-47A

(asnaf mualaf)

Kajian/ Penyelidikan

    Geran menjalankan kajian/ penyelidikan berkaitan gerakan dakwah kepada bukan Islam

-

√

61512

    61512

Emolumen dan elaun

    Mengurus emolument dan elaun kakitangan

-

√


Mesyuarat Jawatankuasa Fatwa 1/1430 pada 7 Rejab 1430H bersamaan 30hb Jun 2009 telah memutuskan bahawa:

Perbuatan melukis, melakar dan mengukir gambar sahabat Nabi s.a.w adalah haram dan gambar-gambar sahabat Nabi s.a.w yang ada pada hari ini adalah palsu.


Skim Sijil Simpanan Premium (SSP) yang diperkenalkan oleh Bank Simpanan Nasional adalah diharuskan oleh syara’ dengan syarat :

	1. Menggunakan akad Mudharabah (Perkongsian untung)

	2. Dana SSP dilaburkan dalam instrument dan aset yang mematuhi syariah.

	3. Hadiah yang disumbangkan adalah menggunakan dana dari sumber skim Perbankan Islam.


Mesyuarat Jawatankuasa Fatwa Negeri Sembilan Bil. 5/1433H yang bersidang pada 30 Ogos 2012 bersamaan 12 Syawal 1433H telah bersetuju memutuskan:

i) hukum mempromosikan produk Insurans Konvensional khususnya menjadi agen Insurans Konvensional adalah haram berdasarkan alasan keharamannya jelas dinyatakan di dalam hadith.

ii) Pendapatan dan komisyen yang diperolehi daripada insurans konvensional semasa tempoh peralihan agen ke institusi takaful adalah dimaafkan.

Status Pewartaan : Tidak Diwartakan


Harus menggunakan Rawatan Terapi Larva
(Maggot Debridement Therapy)
 Bagi Pesakit Luka Kronik

Sah ibadah solat yang dilakukan oleh pesakit ketika menjalani rawatan terapi ini mengikut Panduan Melaksanakan Ibadat Bagi Pesakit.


1. Biji Kopi Luwak adalah bersifat mutanajjis. Walau bagaimanapun, ia harus dijadikan bahan minuman dengan syarat biji kopi tersebut hendaklah;

(a) Disucikan daripada najis; dan

(b) Dalam keadaan baik, tidak berlubang, tidak pecah dan dapat tumbuh jika di tanam.

2. Kopi Luwak yang dihasilkan hendaklah mendapatkan sijil pengesahan halal JAKIM/MAIN.


Mesyuarat
bersetuju menerima
keputusan Muzakarah Fatwa Kebangsaan dengan sighah seperti berikut:

“Dari segi siasah dan maslahah, zakat merupakan pemangkin kepada ekonomi umat Islam. Peraturan dan undang-undang yang telah ditetapkan oleh pemerintah atau
Ulil Amri
adalah demi menjaga hak dan kepentingan zakat tersebut. Justeru itu mengeluarkan zakat kepada
berkuasa agama adalah wajib
.

Walaupun dari segi syarak, mengagihkan
zakat secara persendirian tanpa melalui pemerintah adalah sah
sekiranya diagihkan kepada asnaf yang layak dan cukup syaratnya tetapi
perbuatan melanggar peraturan dan undang-undang pemerintah
dalam perkara kebaikan adalah
berdosa
, kerana di dalam Islam patuh dan taat kepada pemerintah atau
Ulil Amri
dalam perkara kebaikan adalah wajib”

“Mengenai hukum Qada Zakat, ia
wajib
dilakukan bagi zakat yang telah memenuhi syarat wajib yang tidak ditunaikan pada masa yang sepatutnya”

Status Pewrataan : Tidak diwartakan


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan untuk menerima keputusan Muzakarah Fatwa Kebangsaan bahawa merokok adalah
haram
dari pandangan Islam kerana padanya terdapat kemudharatan.


A. Bahawa :

1. Buku yang bertajuk “Aurad Muhammadiah Pegangan Darul Arqam sekaligus Menjawab Tuduhan” yang ditulis oleh Ustaz Haji Ashaari Muhammad dan isi kandungannya; dan “Manaqib (Riwayat Hidup) Sheikh Muhammad bin Abdullah

as Suhaimi” yang ditulis oleh Mohamad Taha as Suhaimi dan juga yang ditulis oleh pihak-pihak lain dalam semua bahasa dan isi kandungannya, adalah mengandungi ajaran-ajaran dan fahaman-fahaman yang bertentangan dengan aqidah dan Syariah Islamiah serta mengelirukan dan boleh menyesatkan

masyarakat Islam oleh itu adalah diharamkan.

B. Bahawa Kumpulan Darul Arqam @ Al-Arqam yang berpegang kepada ajaran-ajaran dan fahaman yang terkandung di dalam buku bertajuk Aurad Muhammadiah Pegangan Darul Arqam sekaligus menjawab tuduhan dan Kitab Manaqib (Riwayat Hidup) Sheikh Muhamad bin Abdullah as Suhaimi adalah diharamkan.

C. Bahawa pengharaman ini meliputi :

1. Apa-apa variasi, versi, bentuk atau cabang mana-mana ajaran-ajaran tersebut di (A) di atas dan termasuklah apa-apa pegangan ideologi, falsafah atau apa-apa kumpulan atau sistem amalan dan penunaian yang merangkumi bahawa

tujuannyaatau salah satu daripada tujuan-tujuannya ialah pencapaian pengajaran kebatinan, perlindungan kebatinan atau kewujudan dan pengajaran kebatinan, perlindungan kebatinan atau kewujudan dan kebatinan; iaitu suatu pegangan, ideologi, falsafah atau kumpulan atau sistem amalan atau

penunaian yang tidak diakuidan bertentangan dengan syariat Islam dan pegangan oleh Ahli Sunnah Wal Jamaah;

2. Apa-apa jua bahan publisiti Kumpulan Darul Arqam @ Al-Arqam termasuk mana-mana terbitan,ertinya apa-apa bahan termasuk suatu gambar, gambarfoto, poster, rajah, surat edaran, glanser filem, iklan di akhbar dan apa-apa bentuk iklan lain yang bertujuan untuk memberi publisiti kepada terbitan tersebut yang berkaitan dengan ajaran-ajaran atau pegangan-pegangan di (A) di atas;

3. Apa-apa terbitan, ertinya apa-apa buku, majalah, pamplet, risalah atau apa-apa bahan bacaan lain, sama ada dicetak, ditaip, ditulis tangan, atau dikeluarkan dengan apa-apa cara lain dan apa-apa bentuk keluaran ulangannya dan termasuklah apa-apa filem iaitu sebuah wayang gambar, sebuah pita rakam atau sebuah rekod walau bagaimanapun ianya dibuat dari suatu imej berdasarkan penglihatan, yang mana adalah sebuah rekod yang mampu digunakan sebagai suatu alat menayangkan rangkaian itu sebagai suatu gambar bergerak; rakaman audio iaitu apa-apa bahan termasuk piring-piring hitam, fonografi, pita-pita rakaman suara manusia untuk dibaca, dilihat atau didengar yang berkaitan dengan ajaran-ajaran atau pegangan-pegangan di (A) di atas.

Oleh itu, orang Islam adalah dilarang mengamal ajaran, pegangan dan fahaman Kumpulan Darul Arqam @ Al-Arqam, menjadi ahli, mengetuai, memimpin, memberi ceramah, mengadakan kelas pendidikan dan pembelajaran, mengadakan aktiviti-aktiviti ekonomi, sosial, program persembahan kesenian dan kebudayaan dan lain-lain-lain aktiviti-aktiviti yang bertujuan untuk menghidup

dan mengembangkan kumpulan ini.

Orang-orang Islam adalah juga dilarang memiliki, menyimpan, mencetak, menjual termasuk mengedarkannya filem, rakaman audio, pamplet, buku-buku, majalah atau apa-apa terbitan, risalah dan apa-apa dokumen; menggunakan sebarang bentuk lambang, rajah atau tanda-tanda yang boleh mengaitkan Kumpulan Darul Arqam @ Al-Arqam kepada mana-mana harta alih atau tak alih,

dan semua pihak dilarang daripada memberi kemudahan dan membantunya


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan bahawa perempuan yang dalam keadaan haid haram berada / duduk di dalam masjid walaupun untuk tujuan pembelajaran dan program-program keagamaan.

Status Pewartaan : Tidak Diwartakan


Mesyuarat Jawatankuasa Perundingan Hukum Syarak Wilayah Persekutuan Kali Ke-87 pada 27 Ogos 2014 telah berbincang dan mengambil keputusan seperti berikut :

(a)       Zakat wajib dikenakan terhadap emas pelaburan fizikal, emas akaun (passbook) dan emas maya (forex).
(b)       Zakat emas pelaburan yang patuh syariah dikenakan bagi keseluruhan modal dan keuntungan dikategorikan sebagai zakat perniagaan.
(c)       Mengadakan sesi penerangan dan penjelasan kepada semua pihak berkaitan emas pelaburan yang tidak patuh syariah.


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan untuk menerima keputusan Muzakarah Fatwa Kebangsaan bahawa :

Berdasarkan mazhab Shafie,
sifat kenajisan babi masih kekal
dalam produk
bone china
dan sifat najis tersebut tidak akan hilang kerana
proses
istihalah
dianggap tidak berlaku
.

Sekiranya penggunaan produk
bone china
yang berasaskan abu tulang haiwan yang tidak halal mengikut Syarak ini diharuskan, maka ia akan membuka ruang kepada penggunaan produk-produk bersumberkan haiwan yang tidak halal mengikut syarak berleluasa.

Peralatan atau perhiasan
bone china
juga
tidak mencapai tahap keperluan (
darurah
)
 kepada masyarakat untuk memiliki dan menggunakannya.

Sehubungan itu, adalah diputuskan bahawa penggunaan bahan peralatan atau perhiasan yang dihasilkan daripada
abu tulang haiwan (
bone china
) yang tidak halal mengikut syarak, termasuk haiwan yang halal dimakan tetapi tidak disembelih
 mengikut hukum syarak adalah
tidak diharuskan.

Walau bagaimanapun, penggunaan peralatan dan perhiasan berasaskan
abu tulang haiwan (
bone china
) yang halal dimakan dan disembelih
 mengikut hukum syarak adalah
diharuskan.

Status Pewartaan : Tidak diwartakan


Definisi mualaf:

i. Adalah orang yang baru memeluk Islam sama ada imannya dhaif ataupun imannya sudah kuat.

ii. Orang bukan Islam yang cenderung dan boleh dijinakkan hatinya kepada Islam.

iii. Orang bukan Islam harus menerima agihan zakat (dengan syarat mempunyai kecenderungan dan boleh dijinakkan hatinya kepada Islam berdasarkan kepada siasah dan maslahah secara hikmah bagi tujuan dakwah).

iv. Membenarkan penggunaan kod-kod yang dicadangkan bagi melancarkan perlaksanaan keseluruhan program-program dakwah kepada bukan Islam seperti yang tertera di dalam lampiran di bawah.


1.     Bahawa fahaman dan ajaran Syiah adalah bercanggah dan menyeleweng daripada ajaran Islam yang sebenar menurut pandangan Ahli Sunnah Wal Jama’ah kerana mengandungi elemen-elemen antaranya seperti berikut:

Mempercayai bahawa Imam adalah Maksum (معصوم).

Mempercayai kemunculan Muhammad bin Hassan Al-Askari sebagai Imam Mahdi bersama kumpulan orang yang telah mati untuk memberi keadilan (الرجعة).

Mempercayai hanya Sayyidina Ali sahaja yang menghimpun al- Qur`an dengan sempurna dan menolak al-Qur`an yang disusun oleh para sahabat Nabi serta mempercayai bahawa al-Qur`an yang sebenar mengandungi tujuh belas ribu ayat kerana berlakunya penyelewengan (تحريف) melalui pengurangan atau penambahan ayat-ayat al-Qur`an.

Mengamalkan prinsip al-Taqiyyah (التقية) iaitu menyembunyikan hakikat aqidah, kepercayaan dan amalan yang menjadi pegangan serta perbuatan yang ingin dilakukan.

Sayyidina Ali disamatarafkan dengan Allah S.W.T.

Menghalalkan atau mengamalkan Nikah Mut‘ah (نكاح متعة).

Mempercayai Khalifah dan Imamah adalah sebahagian dari Rukun Islam dan diwasiatkan secara nas (نص).

Mempercayai Ilmu Allah berubah-ubah mengikut sesuatu peristiwa yang berlaku kepada manusia (البداء).

Mengkafirkan para sahabat Rasulullah S.A.W.

Menuduh Abu Bakar, Umar, Uthman dan Mu’awiyah sebagai empat berhala Quraisy serta pengikut pengikutnya adalah musuh Allah.

Menambah Syahadah seperti berikut:

أشهد أن لا إله إلا الله

أشهد أن محمدا رسول الله

أشهد أن عليا أمير المؤمنين حقا

12. Menolak hadith yang diriwayatkan oleh para sahabat Rasulullah s.a.w sekalipun hadith mutawatir dan hanya menerima hadith- hadith yang diriwayatkan oleh Imam-Imam Syiah.

13. Menolak Ijma’ Ulama’.

14. Menolak Qiyas.

15. Menolak ‘Aul (عول) dan mendahulukan Qurabah (قرابة) dari ‘Asobah (عصبة) dalam pembahagian harta pusaka.

16. Mempercayai bahawa menziarahi kubur Sayyidina Husain akan mendapat ganjaran syurga.

17. Menyeksa tubuh badan sempena 10 Muharram.

18. Mengharuskan solat jama’ (صلاة جمع) dalam semua keadaan.

19. Mengharamkan solat Dhuha (صلاة ضحى).

20. Menetapkan prinsip Khumus (خمس) sebagai kadar zakat.

21. Menetapkan Islam bukan syarat wajib haji.

22. Mewajibkan membasuh dan menyapu kedua-dua kaki ketika berwuduk.

2.     Oleh itu, Jawatankuasa Fatwa Negeri Selangor memutuskan bahawa-

mana-mana orang Islam sama ada secara individu atau berkumpulan adalah dilarang untuk berpegang atau menjadi pengikut ajaran Syiah dan sesiapa yang sengaja melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

mana-mana orang Islam sama ada secara individu atau berkumpulan adalah dilarang berada di dalam majlis, perayaan atau sambutan keraian yang boleh dikaitkan dengan fahaman Syiah dan sesiapa yang sengaja melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

mana-mana orang Islam sama ada secara individu atau berkumpulan yang mengisytiharkan diri sebagai orang yang bermazhab Syiah melalui pengakuan bersumpah atau apa-apa kaedah lain adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

mana-mana orang Islam sama ada secara individu atau berkumpulan yang menjadi ahli atau pengikut Syiah dengan berselindung di sebalik apa-apa aktiviti ekonomi, perniagaan, pendidikan, kesenian dan sebagainya melalui pertubuhan, persatuan atau syarikat, yang mempunyai unsur-unsur persamaan dengan ajaran, pegangan dan fahaman Syiah, adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

mana-mana orang Islam sama ada secara individu atau berkumpulan melalui pertubuhan, persatuan atau syarikat yang cuba menghidupkan kembali ajaran dan fahaman Syiah sama ada melalui apa-apa rangkaian, atau mana-mana pertubuhan atau persatuan yang mempunyai unsur-unsur persamaan dengan ajaran, pegangan dan fahaman Syiah adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

mana-mana orang Islam sama ada secara individu atau berkumpulan yang mengajar, menganjur, mengadakan, membantu menjayakan apa-apa perayaan, sambutan keraian atau majlis yang boleh dikaitkan dengan fahaman Syiah adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

apa-apa variasi, bentuk atau cabang mana-mana ajaran, pegangan atau fahaman baru yang mempunyai persamaan dengan unsur-unsur ajaran, pegangan dan fahaman Syiah adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.

apa-apa jua bahan publisiti dan sebaran yang menonjolkan ajaran, pegangan atau fahaman Syiah atau apa-apa ajaran, pegangan atau fahaman baru yang mempunyai persamaan dengan unsur-unsur ajaran, pegangan dan fahaman Syiah dalam apa jua bentuk penerbitan dan cetakan atau siaran dalam mana-mana laman sesawang, blog, facebook, twitter atau media sosial lain adalah diharamkan.

mana-mana orang Islam adalah juga dilarang memiliki, menyimpan, mencetak, menjual atau mengedar filem, rakaman audio, risalah, buku-buku, majalah atau apa-apa terbitan, risalah atau apa-apa dokumen; menggunakan sebarang bentuk lambang, rajah atau tanda-tanda yang boleh mengaitkan ajaran dan fahaman Syiah. Dan semua pihak adalah dilarang dan ditegah daripada memberi apa jua kemudahan, sumbangan dan bantuan kepada golongan syiah ini daripada mengamalkan, menyebarkan dan mengembangkan fahaman dan ajaran syiah di negeri Selangor.

mana-mana orang Islam yang melakukan perkara-perkara di atas adalah melakukan suatu kesalahan dan boleh diambil tindakan di bawah undang-undang yang berkuat kuasa di negeri Selangor.

3. Pembatalan

Fatwa tentang Fahaman Syiah [Sel. P.U.  15/1998] yang disiarkan pada 24 September 1998 dibatalkan.


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan bahawa membangunkan tanah wakaf khas khususnya wakaf masjid dengan tambahan projek pembangunan atau beberapa penambahbaikan bagi menjamin harta wakaf tersebut kekal adalah diharuskan oleh Islam dengan syarat pembangunan ini hendaklah berdasarkan keperluan yang boleh ditentukan oleh pemerintah dan tidak bercanggah dengan syariat Islam.

Status Pewartaan : Tidak diwartakan


Mesyuarat Jawatankuasa Perundingan Hukum Syarak Wilayah Persekutuan Kali Ke-86 pada 18 Julai 2014 memutuskan bahawa wang zakat boleh digunakan bagi pelaburan jangka pendek.


“Majlis Ugama Islam telah menimbang pandangan-pandangan dan perakuan-perakuan Jawatankuasa Fatwa mengenai perjalanan ajaran Aurad Islamailiah dan amalan zikir-zikirnya yang dibawa oleh Mahmud bin Haji Abdul Rahman, K/P. 1819096 dari Kg, batu 5 Sik Kedah dan bersetuju mengambil ketetapan mengharamkan ajaran tersebut dari dibawa, diajar dan diamalkan oleh masyarakat Islam di negeri ini”.


1.    Penubuhan Unit Anjing SAR Pertahanan Awam adalah diharuskan sekiranya ada keperluan yang mendesak seperti pengawalan keselamatan, mengesan penjenayah, mengesan mayat yang hilang dan sebagainya.

2.    Keharusan ini dengan syarat-syarat dan disiplin-disiplin tertentu yang ketat. Ini bagi mengelakkan ada golongan yang mengambil kesempatan dan fitnah yang akan timbul serta kekliruan yang akan berlaku terutama dikalangan masyarakat awam. Di antara disiplin dan syarat tersebut adalah seperti berikut:

(a)  Pegawai yang terlibat hendaklah mengetahui hukum hakam berhubung dengan status najis mughallazah ini, samada dari segi penggunaannya, pergaulannya, penyuciannya dan sebagainya.

(b)  Tidak ada unsure kezaliman terhadap binatang tersebut, seperti memastikan makan minumnya, kebersihannya, tempat tinggal serta tidak mendera dan sebagainya.

(c)  Sekiranya binatang tersebut sakit, hendaklah diberi rawatan yang sepatutnya.

(d)  Hendaklah binatang ini diajar,dilatih,sebagai anjing yang mua’llam dan pada akhirnya terlatih, terarah, terpimpin dan mengikut arahan.

(e)  Hendaklah dipastikan binatang tersebut tidak mengganggu keselamatan dan ketenteraman awam terutama jiran tetangga yang paling hamper.

(f)   Pakaian yang digunakan semasa bertugas, berlatih dengan unit anjing SAR hendaklah pakaian yang bersesuaian, ditanda dan diasingkan daripada pakaian-pakaian lain, juga penyuciannya dipastikan mengikut kaedah sebenarnya terutama tempat terkena basahan (air liur) najis mughallazah.

(g)  Penggunaan unit ini hendaklah dibataskan untuk tujuan menjalankan tugas atau latihan biasa atau kemahiran bukan tujuan untuk hiburan atau bersiar-siar.

(h)  Penempatan unit ini hendaklah di penempatan tersendiri dan dipastikan najisnya tidak bersepah di merata-rata, bahkan najisnya hendaklah ditempatkan dan dibuang di tempat tertentu.

(i)    Disyaratkan juga binatang ini mengikut syarat-syarat binatang yang dibuat pemburuan.


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan untuk menerima keputusan Muzakarah Fatwa Kebangsaan bahawa :

Islam sangat menitik beratkan persoalan nasab dan apabila telah ada dalil yang mengisbatkan nasab, maka penafiannya tidak boleh diterima melainkan dengan kaedah
Li’an
kerana
Li’an
telah sabit melalui al-Quran, al-Sunnah dan al-Ijma’dan merupakan suatu amalan
taabudiah
.

Majma’Fiqh al Islami yang bersidang pada 21 – 26 Syawal 1422 bersamaan 5 – 10 Januari 2002 telah memutuskan bahawa untuk mengisbatkan nasab, penggunaan DNA dibenarkan dan dilakukan atas perintah mahkamah hanya dalam kes pertelingkahan ketidaktahuan nasab anak atas pelbagai sebab, kes kekeliruan atau pertukaran anak di hospital atau pusat jagaan, kes bayi tabung uji serta dalam kes anak-anak yang hilang atas sebab bencana alam dan sebagainya. Walau bagaimanapun, Majma’al-Fiqh al-Islami menetapkan bahawa DNA tidak boleh digunakan untuk menafikan nasab anak apalagi digunakannya mendahului kaedah
li`an
.

Adalah ditegaskan oleh para Fuqaha’yang telah bersepakat bahawa penafian nasab anak melalui kaedah
li’an
perlu dilakukan dengan kadar segera (
على الفور
) dan jika penafian nasab tidak dilakukan dalam tempoh yang ditetapkan, maka gugurlah hak penafian nasab tersebut.

Merujuk kepada Mazhab Shafie, terdapat dua pandangan iaitu dalam
qaul qadim
dan
qaul jadid
. Dalam
qaul qadim
, Imam Shafie menetapkan bahawa penafian hendaklah berlaku sejurus diketahui kelahiran bayi tersebut. Sekiranya penafian tidak dibuat, bermakna seseorang itu telah mengakui bahawa bayi tersebut adalah anaknya. Namun begitu, dalam
qaul jadid
, penafian tidak semestinya secara terus. Ia memerlukan masa sebelum sesuatu keputusan diambil memandangkan ia merupakan satu perkara yang penting. Ia boleh ditangguhkan sehingga tiga hari dan penangguhan hanya boleh berlaku atas sebab-sebab keuzuran.

Sehubungan itu, berdasarkan penegasan dan pandangan para ulama’ mengenai tempoh segera bagi melakukan
li’an
untuk menafikan nasab anak, seseorang yang hendak melakukan
li’an
bagi penafian nasab anaknya perlu mempunyai tempoh waktu yang munasabah sebelum membuat keputusan demi mengelakkan sebarang kemudaratan yang mungkin berlaku.

Oleh yang demikian, adalah diputuskan bahawa tempoh segera bagi seseorang bapa yang hendak melakukan
li’an
bagi menafikan nasab anaknya adalah bermula daripada tarikh isterinya disahkan mengandung sehinggalah tiga (3) hari selepas bersalin. Penafian setelah tempoh munasabah tersebut adalah tertolak dan anak tersebut adalah sah dan sabit sebagai anaknya.

Adalah diputuskan supaya garis panduan untuk menjalankan ujian DNA oleh pihak berkuasa berkaitan hendaklah diperketatkan lebih-lebih lagi dalam isu untuk menafikan nasab kerana DNA hanya sekadar
qarinah
atau sokongan semata-mata dan tidak boleh dijadikan bukti utama.

Status Pewartaan : Tidak diwartakan


Mesyuarat Jawatankuasa Perundingan Hukum Syarak Wilayah Persekutuan Kali Ke-87 pada 27 Ogos 2014 telah membincangkan dan memutuskan bahawa wang yang diterima daripada para pembayar yang tidak dikenalpasti pembayarannya adalah dikategorikan sebagai zakat harta.


Mesyuarat Jawatankuasa Fatwa Negeri Sembilan Bil. 8/2012-1434H yang bersidang pada 11-13 Disember 2012 bersamaan 27-29 Muharram 1434H telah bersetuju memutuskan untuk menerima keputusan Muzakarah Fatwa Kebangsaan bahawa :

i.  Insurans konvensional adalah suatu muamalah yang tidak patuh syariah kerana mempunyai elemen-elemen yang bercanggah dengan prinsip teras Islam.

ii. Sehubungan itu, Muzakarah bersetuju memutuskan bahawa pampasan polisi insurans konvensional yang diterima oleh ahli waris adalah dikira sebagai harta tidak patuh syariah.

iii. Dalam hal ini, jumlah bayaran pokok pembeli polisi ketika hayat sahaja dikategorikan sebagai harta peninggalan si mati yang perlu diagihkan secara sistem faraid. Manakala baki pampasan polisi insurans konvensional tersebut tidak boleh diwarisi oleh ahli waris secara sistem faraid serta wajib dilupuskan dengan diserahkan sama ada kepada pihak Baitulmal Majlis Agama Islam Negeri-Negeri atau didermakan untuk tujuan kebajikan termasuklah kepada golongan fakir dan miskin.

iv. Jika terdapat ahli waris pembeli polisi, contohnya isteri atau anak-anak pembeli polisi dikategorikan sebagai golongan fakir dan miskin, maka hukumnya adalah harus bagi ahli waris tersebut untuk mengambil wang pampasan polisi insurans konvensional tersebut dengan jumlah sekadar keperluan sebagai fakir dan miskin setelah disahkan oleh pihak berkuasa atau Jawatankuasa Kariah kawasan berkenaan. Baki wang pampasan polisi tersebut perlulah dilupuskan mengikut cara yang telah dinyatakan dalam perkara (iii) di atas.

Status Pewartaan : Tidak diwartakan